Aiman Tino Bakal Terima Kereta Mewah

Tuah ayam nampak di kaki, tuah manusia siapalah tahu. Begitulah yang boleh digambarkan kepada Aiman Tino apabila beliau bakal menerima kereta Audi R8 berharga kira-kira RM1 juta daripada syarikat Wonder Glow. Hadiah itu diberikan bagi pembakar semangat sempena kerjasama strategik menghasilkan produk kecantikan untuk remaja, Sweet Aiman.

“Sudah tentu saya teruja. Pada masa sama terharu dengan kepercayaan pengurusan Wonder Glow yang menaruh keyakinan tinggi terhadap nama Aiman hingga sedia menyerahkan Audi R8 sebagai tanda usaha sama ini,” katanya kepada Berita Harian Online.

Menurut syarikat berkenaan, kenderaan mewah tersebut diberikan kepada penyanyi yang semakin meningkat naik itu sebagai pemangkin untuk bergerak ke seluruh negara bagi mempromosikan jenama barangan keluarannya itu. Bagaimanapun pihak syarikat akan menyediakan khidmat pemandu sementara sehingga Aiman mengambil lesen penuh.

Memang bertuah Aiman, di usia yang masih muda iaitu 19 tahun sudah boleh memiliki kereta mewah seperti ini. Namun inilah yang dikatakan rezeki. Semoga pemberian hadiah istimewa ini memberi semangat untuk Aiman bekerja keras dalam perniagaan. (rtky/w)


Fasha Sandha Tunjuk Bukti Yang Jejai Gila Talak

Memang hangat kisah percintaan Fasha Sandha dan juga bekas suami, Jejai, sejak dari dulu lagi. Namun dalam kuat Fasha hidup sebagai ibu tunggal, tidaklah diketahui bahawa ada insan yang kembali ingin mendapatkan cinta darinya.

Melalui perkongsian Fasha di Instagram, dia mendedahkan cerita yang mungkin sudah lama terpendam dari pengetahuan ramai. Antara perkara yang disentuh Fasha dalam kenyataannya itu adalah berkaitan kebencian daripada keluarga di pihak sana terhadapnya.

Malah katanya dia juga sudah beberapa kali menjauhkan diri daripada lelaki berkenaan agar mereka tidak bersama. Perkara itu ditambah lagi dengan hasutan daripada orang lama. Perkara ini sekaligus mengundang rasa simpati peminat dan pengikut di Instagramnya – dan orang luar pun komen lebih-lebih di laman sosial tersebut macam tahu segala bagai.

Tidak habis dengan pendedahan itu saja, nampaknya perkara tersebut mungkin akan berlanjutan apabila Fasha menyatakan bahawa dia akan membuka satu persatu kisah yang tidak diketahui orang ramai, hari demi hari. Apakah tindakan seterusnya daripada Fasha tidaklah diketahui atau bak hashtag Fasha, #DramaSeribuEpisod.

Tidak tahan dengan privasinya yang diganggu itu juga, bagai ada bayangan bahawa Fasha akan membawa perkara ini ke muka pengadilan dengan pelbagai bukti lain lagi katanya. Semoga situasi yang sudah diketahui ramai ini terkawal dan masih mampu diselesaikan dengan cara baik, mungkin? (rtky/s)


Yuna Nafi Bertunang Dengan Kekasih

Dikatakan sudah mengikat tali pertunangan dengan kekasih hati, Yuna menerusi pengurusnya, Nor Zaina Wardah atau Wawa tampil menafikan berita berkenaan. Jelasnya gambar yang menjadi punca tercetusnya kontroversi terbabit adalah gambar lama yang diambil tahun lalu.

“Gambar itu diambil ketika mereka menghadiri majlis perkahwinan pemuzik, AG Coco sebelum ini. Kalau tidak percaya, peminat boleh tengok gambar itu di Instagram Yuna kerana AG turut bergambar bersama mereka. Yuna tidak marah, cuma dia terkejut saja dengan gosip itu”

Setakat ini, Adam juga tidak ada keluarkan sebarang komen mengenai gosip yang mendakwa mereka bertunang itu. Mereka makin rapat sejak setahun lalu dan kini dalam proses mengenali hati budi masing-masing,” kata pengurus Yuna kepada Harian Metro mengenai berita pertunangannya.

Bagaimanapun buat masa ini, Wawa memberitahu, Yuna masih belum mempunyai perancangan untuk berkahwin kerana sibuk dengan komitmen kerja. Terdahulu Yuna dikatakan telah bertunang dengan Adam Sinclair apabila jejaka itu memuat naik gambar mereka sedondon. (rtky/w)


"Gosip Cinta Antara Saya Dan Azrinaz Mazhar Hakim Fitnah"

Menyedari kontroversi yang bertiup kencang, Fattah Amin tampil menafikan dakwaan yang mengatakan dirinya sedang bercinta dengan bekas personaliti TV3, Azrinaz Mazhar Hakim. Jelasnya isu yang dikaitkan dengan dirinya adalah fitnah dan sengaja digembar-gemburkan pihak tidak bertanggungjawab kerana status mereka yang masih bujang.

“Ia merupakan satu fitnah sehingga tersebar di laman sosial. Saya terpanggil membuat kenyataan ini kerana ia tidak benar. Saya cuba berdiam diri dan bertenang tetapi nampaknya cerita tidak berasas ini semakin berleluasa dan saya terpanggil untuk membetulkan keadaan”

“Saya mohon jasa baik semua pihak supaya tidak memanjangkan perkara yang tidak berasas sehingga fitnah. Azrinaz datang bersama kawan-kawannya dan yang lain juga memuat naik gambar saya bersama mereka, persoalannya kenapa ada isu dan terhadap saya dan dia”

“Ini adalah benda biasa yang peminat-peminat saya sering lakukan sebelum ini dan mungkin kerana Azrinaz adalah selebriti dan itu yang dijadikan bahan bualan sehingga jadi fitnah,” jelasnya kepada m Star Online berhubung gosip cinta dengan Azrinaz.

Sementara itu, Azrinaz dalam masa yang sama merasakan dakwaan yang dilemparkan adalah mengarut selain terkejut kerana pertemuan itu adalah yang kali pertama buat mereka. Malah beliau juga tidak menyangka gambar berduaan yang dimuat naik boleh mencetuskan spekulasi besar. Apapun sekarang segalanya sudah terjawab, mereka hanya berkawan saja. (rtky/w)


Isteri Alif Satar Tak Halang Berlakon Adegan Romantik

Untung Alif Satar kerana mempunyai isteri yang memahami kerjayanya sebagai penyanyi dan juga pelakon. Melalui mStar Online baru baru ini, Alif menyatakan bahawa isterinya tidak menghalang dia untuk melakonkan adegan romantik.

“Saya boleh bercinta dengan sesiapa ketika dalam set lakonan, bercinta dalam karakter. Bagi saya itu hanya lakonan dan saya bersyukur isteri tak pernah halang, dia faham kerjaya saya dalam bidang ini,” jelasnya.

Malah kadang kala watak yang dijiwainya itu membuatkan Alif terbawa bawa sehingga pulang ke rumah. Bagaimanapun, isterinya adalah seorang yang sangat memahami kerjaya suaminya itu.

“Bagi saya zaman untuk jadi playboy sudah lama berakhir. Sekarang adalah masa mencari rezeki untuk keluarga. Tapi kadang-kadang apabila berlakon dan perlu bercinta dengan penuh romantik, karakter itu terbawa-bawa. Nasib baik isteri faham,” katanya. (rtky/s)


Yuna Dan Adam Sinclair Sudah Bertunang?

Jika sebelum ini Yuna pernah memuatnaik gambar bersama teman lelakinya, Adam Sinclair, kini timbul dakwaan bahawa pasangan ini sudah pun melangsungkan majlis pertunangan.

Memetik laporan sumber BH Online, Yuna telah menerima lamaran Adam yang juga merupakan seorang penerbit itu minggu lalu. Bagaimanapun sehingga kini, Yuna mahupun Adam belum lagi mengeluarkan sebarang kenyataan.

Tambah portal berita itu lagi, spekulasi mengenai percintaan mereka sudah diperkatakan sejak September 2015 apabila gambar Yuna bersama Adam dan abangnya, Ashraf Sinclair, berserta isteri beliau, Bunga Citra Lestari, bercuti di Los Angeles, California, tersebar.

Sementara itu, pengurus kepada Yuna, Nor Zaina Wardah menjelaskan bahawa perkara tersebut hanya khabar angin kerana Yuna sendiri baru menjejakka kaki di Malaysia.

“Tak adalah, ini semua khabar angin saja. Macam mana nak bertunang, sedangkan Yuna baru saja sampai di Malaysia dua hari lalu. “Dia balik ke Malaysia kerana mahu menjayakan festival muzik, LoveLifest,” jelasnya. (rtky/s)


"Kisah Cinta Lama Bukan Halangan"

Biarpun dilanda pelbagai kontorversi sejurus selepas pengumuman tarikh perkahwinan, namun ianya tidak menghalang Hans Isaac menikahi wanita pilihannya, Gabriella Robinson. Mengutamakan kejujuran di dalam hubungan, Hans akui mereka mengetahui kisah silam masing-masing namun memilih untuk melupakan dan meneruskan kehidupan.

BACA: “I Feel Sorry For Him, He Need A Life” – Hans Isaac

“Saya bersikap jujur dengan Gabriella, saya memberitahu dan menceritakan kepadanya apa yang terjadi sebelum ini. Bagi saya, pasangan kekasih harus bersikap jujur. Semua kisah lama harus ditinggalkan dan kita sebagai pasangan harus menghormati kisah lama masing-masing”

Sebelum ini, seorang individu bernama Robin Coenraard tampil mendedahkan hubunganya bersama Gabriella ketika beliau sudah bercinta dengan Hans. Malah dalam kenyataan itu, Robin juga dilihat kecewa dan marah dengan tindakan Gabriella yang dikatakan curang dengannya.

“Hans mempunyai kisah silam, saya juga mempunyai kisah silam. Bagi saya, semuanya baik-baik sahaja. Apa yang telah Hans lalui dahulu telah menjadikan dia insan yang saya temui sekarang. Saya menghormati perkara tersebut dan perkara tersebut tidak menjadi penghalang,” katanya kepada Astro Awani berhubung kisah cinta lama tunangnya.

Untuk pengetahuan, pasangan ini bakal berkahwin pada 29 Julai ini di St. John Cathedral Church, Kuala Lumpur. Manakala majlis resepsi pula diadakan pada malam yang sama di Hotel Majestic. Sebelum ini, Hans dan Gabriella telah bertunang pada 29 Januari lalu di Singapura. (rtky/w)


Azrinaz Mazhar Kekasih Baru Fattah Amin?

Baru-baru ini ada gosip mengatakan Fattah Amin kini sedang rapat dengan seorang selebriti berstatus VIP. Biarpun identiti wanita tersebut masih menjadi tanda tanya namun nama Azrinaz Mazhar Hakim mula menjadi sebutan ramai. Malah lebih menguatkan lagi dakwaan itu apabila Azrinaz ada memuat naik gambar mereka bersama.

Menerusi posting itu ramai yang mula membuat andaian masing-masing mengenai hubungan persahabatan mereka. Kalau dilihat daripada ruangan komen, berbagai reaksi peminat apabila melihat gambar mesra mereka. Ada yang suka melihat mereka bersama dan merasakan mereka secocok. Namun ada juga mempersoalkan jarak umur diantara mereka yang jauh.

Terdahulu, Fattah dikatakan sedang menjalin hubungan istimewa dengan bekas isteri orang kenamaan yang juga merupakan selebriti. Mereka juga didakwa semakin rapat selepas Fattah mengeluarkan kenyataan mengenai hubungan cintanya dengan Neelofa yang sudah berakhir.

Bagaimanapun masih tiada kenyataan balas daripada Fattah mahupun Azrinaz berkenaan gosip yang sedang hangat bertebaran ini. Apapun jika benar apa yang diperkatakan, apa salahnya kerana masing-masing juga masih bujang. Doakan yang baik-baik sahajalah. (rtky/w)


Hafiz Hamidun Nikah Ibu Tunggal Mei Ini

Tahniah diucapkan kepada Hafiz Hamidun yang bakal menamatkan zaman bujangnya bersama seorang wanita yang difahamkan ibu tunggal. Enggan melangsungkan majlis pertunangan terlebih dahulu, Hafiz merancang untuk bernikah dengan wanita terbabit sebelum Ramadhan ini.

“Bagi pihak saya, memang dirancang untuk menikah sebelum Ramadan dan majlis resepsi akan diadakan selepas raya tahun ini. Saya tak rancang untuk bertunang, sebaliknya mahu terus bernikah. Saya berdoa semoga perancangan saya untuk berkahwin kali ini berjaya”

“Kami kenal antara satu sama lain sudah lama. Tapi sejak dua bulan lalu kami mula berkawan dengan serius. Dia yang pernah berkahwin dan mempunyai anak sudah tahu mengenai hala tuju hubungan kami. Saya juga sudah memberitahu niat ikhlas saya untuk memperisterikannya”

“Sebelum ini saya tak pernah fokus mengenai hal peribadi. Saya sedar perancangan sebelum ini tak menjadi kerana asyik sibuk dengan karier. Tapi kali ini saya serius, saya sudah bersedia untuk kahwin,” katanya kepada m Star Online berhubung berita tersebut.

Sementara itu, Hafiz buat masa ini masih enggan mendedahkan identiti bakal isterinya itu kepada umum. Apapun semoga segala persiapan perkahwinan yang dirancang Hafiz dan bakal isteri akan berjalan dengan lancar serta dipermudahkan urusan olehNya. (rtky/w)


"Saya Sudah Putus Dengan Rita Rudaini"

Memuat naik gambar seakan menyindir gosip hangat yang diperkatakan mengenai Rita Rudaini dan Aqasha kini, ramai yang menyangka posting itu ditujukan buat mereka. Bagaimanapun, Donna Muslim menafikan dakwaan terbabit dan mengakui terkejut dengan berita yang dikaitkan dengan wanita terbabit kerana beliau baru sahaja mengetahuinya.

“Saya muat naik gambar hiasan itu secara jujur dan ia memang tiada kaitan dengan isu terbabit. Sebaliknya, ia berkaitan dengan situasi saya alami sendiri membabitkan kawan. Biasalah, ada kawan yang kita percaya, tetapi tikam dari belakang dan macam-macam lagilah. Saya bagaimanapun memang tidak menujukan gambar itu kepada dirinya.

“Tapi biasalah, netizen mula mengandaikan ia memang merujuk kepada situasi itu. Gara-gara gambar itu juga, ada yang mula memberi komen pedas dan andaian bukan-bukan. Jadi, saya ambil pendekatan memadamkan gambar itu kerana enggan mengeruhkan perkara yang disalahtafsirkan,” jelasnya kepada Berita Harian Online.

Tambahnya lagi, tidak mungkin beliau mempunyai niat buruk terhadap wanita itu sedangkan mereka sudah tidak berhubung melalui sosial media. Sekitar tahun lalu, Donna dan Rita pernah dikaitkan mempunyai hubungan cinta kerana keakraban mereka namun masing-masing menafikannya dan sehingga kini tidak lagi melihat kelibat mereka bersama.

Terdahulu, dakwaan mengatakan Rita menjadi orang ketiga dalam rumah tangga Aqasha heboh diperkatakan selepas isteri Aqasha meluahkan kekecewaan berjuang untuk menyelamatkan rumah tangga yang sedang diganggu. Biarpun begitu, buat masa ini Aqasha mahupun Rita masih berdiam diri dan tidak tampil memberikan sebarang komen mengenainya. (rtky/w)


Che Ta Sambut Hari Lahir Di Kota London

Bakal menyambut hari lahirnya yang ke 44 tahun ini, Che Ta bakal meraikan hari istimewanya itu di kota London. Namun kali ini suaminya, Zain Saidin tidak dapat serta kerana tuntutan kerja. Apa yang penting, Che Ta sudah selesaikan tunggakan cukai, okay!

“Zain sedari awal memang tidak dapat menyertai rombongan kami kerana dirinya sudah pun terikat dengan komitmen perniagaannya. Apakan daya, dia memang kena dahulukan kerja. Sedih juga kerana pemergian dan sambutan hari lahir ini tanpa dirinya”

“Bagaimanapun, suami sudah mengizinkan saya menyambutnya di sana. Saya sudah melunaskan bayaran cukai tertunggak sebelum ini. Jadi, tiada lagi isu saya tak boleh terbang ke luar negara” kata Che Ta kepada BH Online.

Selain itu, Che Ta juga berharap segala apa yang dilakukannya akan dipermudahkan. Seronok juga jadi Che Ta sambut hari lahir di luar negara. Semoga perjalanan usahawan wanita ini di sana elok elok saja. (rtky/s)


Nora Danish Bakal Nikah Bulan Ini?

Tidak menafikan mengenai khabar angin yang menyatakan bahawa dia akan diijabkabul bersama pilihan hati iaitu Nedim Nazri pada bulan ini, ia seperti memberi gambaran bahawa Nora Danish dan pasangan bakal disatukan.

“Insya-Allah, itu saja,” kata Nora melalui perbualan Whatsapp bersama BH Online. Sebelum ini, pelakon ini pernah menyatakan bahawa dia sudah pun bersedia mendirikan rumah tangga pada tahun ini namun dalam masa yang sama enggan memberitahu tarikh terlebih dahulu selain hanya mahu mengadakan majlis ringkas sahaja.

“Memang belum ada sebarang kepastian mengenai soal perkahwinan ketika ini. Namun, saya berharap ia akan tetap dapat dilangsungkan pada tahun ini. Cuma, saya tidak mahu memaklumkan tarikhnya kerana bimbang ia tidak menjadi kenyataan”

“Kalau semuanya dipermudahkan, saya hanya mahu majlis akad nikah yang diadakan di rumah secara kecil-kecilan dan seringkas mungkin,” kata Nora sebelum ini. Apa pun, jika benar mereka akan berkahwin pada bulan ini mahu pun awal bulan depan, semoga apa yang dirancang berjalan dengan baik. (rtky/s)


Fattah Amin Bercinta Dengan Wanita VIP?

Baru sahaja reda kontroversi percintaanya yang penuh dramatis bersama Neelofa, kini timbul pula gosip mengatakan pelakon kacak, Fattah Amin mula rapat dengan seorang selebriti jelita berpangkat VIP. Menerusi ruangan Cik Pang, Fattah dikatakan rapat dengan wanita terbabit selepas beliau mengumumkan tidak mempunyai hubungan cinta dengan Neelofa.

“Terbeliak mata Cik Pang apabila dikhabarkan pelakon yang sedang hangat namanya sekarang, Fattah Amin dikatakan rapat dengan bekas isteri orang penting yang juga selebriti. Mungkin sering kali bertemu di majlis membuatkan mereka mula berkenalan antara satu sama lain”

“Begitupun, serius mana hubungan antara mereka ini tidak pula Cik Pang ketahui. Cuma menurut sumber, Fattah dan selebriti yang tidak kurang jelitanya ini mula berkenalan rapat selepas Fattah dan Neelofa membuat kenyataan yang mereka tidak mempunyai hubungan istimewa,” tulis Cik Pang menerusi ruang di Harian Metro mengenai gosip berkenaan.

Bagaimanapun sejauh mana kebenaran gosip ini tidak diketahui, malah Fattah juga masih berdiam diri dan tidak memberikan komen mengenai dakwaan ini. Biasalah selebriti mempunyai ramai kawan wanita lagi-lagi Fattah yang mempunyai rupa paras yang menarik.

Apapun identiti selebriti jelita terbabit juga tidak didedahkan oleh Cik Pang. Mungkin lebih baik kita tunggu sahaja penjelasan Fattah sendiri mengenai hubungan istimewa yang terjalin ini. Jika benar sekalipun gosip ini apa salahnya, masing-masing juga masih bujang. (rtky/w)


Abang Ipar Tegur Aqasha Dan Rita Rudaini

Baru baru ini, industri hiburan tanah air heboh mengenai spekulasi hubungan antara Aqasha dan juga seorang selebriti wanita. Bagaimanapun tidak lama kemudian, hasil siasatan ahli forum CARI, seorang lelaki dengan nama Yusri Sabri telah menegur Aqasha dan juga Rita Rudaini.

Melalui kenyataan lelaki berkenaan di Facebok yang turut dipercayai abang ipar Aqasha telah menegur Aqasha dan juga Rita Rudaini berkenaan perkara yang sedang hangat diperkatakan ketika ini.

Dakwa lelaki tersebut itu lagi, selebriti wanita didakwa telah muncul dan menyerang adiknya, Baizura Sabri sekaligus membuatkan dirinya tidak mampu bersabar lagi dengan perkara tersebut.

Sementara itu dalam perkembangan lain, pengacara, Donna Muslim yang pernah dikaitkan dengan Rita sebelum ini memuatnaik sekeping gambar yang seakan memberi bayangan terhadap apa yang terjadi tapi gambar tersebut telah pun dipadam.

Sehingga kini, belum ada kenyataan rasmi daripada Aqasha mahu pun Rita berhubung isu yang sedang menular di laman sosial. Apa pun, pastinya insan insan yang terlibat dalam perkara ini mempunyai jawapan yang tersendiri. Akaun Instagram kena godam, mungkin? (rtky/s)


Che Ta Geram Dengan Pemusnah Rumah Tangga, Gelarkan Sebagai Betina

Nampaknya kata kata Che Ta yang diluahkan di laman Instagram isteri Aqasha, Baizura Sabri kini menjadi perhatian warga laman sosial malah menimbulkan pelbagai reaksi. Bagaimanapun gambar tersebut sudah pun digambarkan Baizura sendiri.

Menggunakan istilah ‘betina’ bagi menggambarkan wanita yang menjadi punca pergolakan rumahtangga Baizura tersebut membuatkan segelintir pengguna laman sosial kurang senang malah ada yang mengatakan apa yang diperkatakan Che Ta adalah keterlaluan.

Kisah isteri Aqasha mula menarik perhatian orang ramai apabila dia memuatnaik gambar perbualan didakwa sebagai perbualan di antara suaminya bersama seorang juga selebriti tempatan. Tidak tahan dengan situasi yang dihadapinya lalu Baizura meluahkan perkara tersebut di Instagram.

Berdiri di atas dasar simpati dan memahami perasaan seorang wanita, ramai juga barisan selebriti yang memberi kata semangat dan motivasi kepada Baizura termasuklah Che Ta juga. Selain itu Che Ta juga ada berkongsikan gambar di Instagram yang menyentuh isu merampas suami orang ini.

Sehingga kini pendedahan Baizura turut membawa pelbagai spekulasi terhadap selebriti wanita yang dimaksudkan. Bagaimana penghujungnya, kenalah kita tunggu sama-sama ya? (rtky/s)


Mira Filzah Elak Bergambar Dengan Artis Lelaki, Tak Mahu Terpalit Gosip Cinta

Tidak mahu terpalit dengan gosip cinta, pelakon Mira Filzah menjelaskan bahawa dia kini mengambil langkah berhati hati ketika bergambar dengan artis lelaki dan berhati hati untuk memuatnaik gambar di laman sosial.

“Alhamdulillah, sekarang nama saya sudah bersih dengan gosip-gosip cinta, saya juga ambil langkah berhati-hati dan mengawal laman sosial seperti Instagram. Saya elak untuk bergambar dengan artis lelaki yang boleh mengaitkan saya dengan sebarang gosip bercinta”

“Saya masih single dan biasanya orang kaitkan nama saya dengan pelakon lelaki yang saya bergandingan dalam drama. Nasib baik juga drama terbaru saya ini digandingan dengan Aliff Aziz yang sudah berkahwin,” katanya kepada mStar Online.

Selain itu, Mira Filzah juga mahu fokus kepada kerjaya berbanding jodoh. Hadir dalam industri seni tanpa terpalit sebarang kontroversi bukanlah sesuatu yang mudah dan harpanya Mira Filzah mampu mengukir nama dengan lebih jauh tanpa gosip gosip cinta lagi. (rtky/s)


"Biarlah Jantina Bayi Jadi Kejutan"

Bakal menimang cahaya mata sulung pada Jun ini, Saharul Ridzwan dan isteri memilih untuk tidak mengetahui jantina tersebut sebagai kejutan untuk mereka. Mengakui tidak sabar untuk menanti kehadiran orang baru, Saharul memberitahu keadaan isterinya kini dalam keadaan baik dengan usia kandungan sudah memasuki lima bulan.

“Sejujurnya saya dan isteri tidak kisah soal jantina anak kerana paling penting bayi yang bakal dilahirkan nanti sihat dan sempurna. Memang kami sengaja tidak mahu tahu kerana inginkan kejutan ketika dia lahirkan nanti walaupun doktor sudah melihat jantinanya ketika imbasan”

“Alhamdulillah semuanya berada dalam keadaan baik dan seperti pasangan lain yang bakal menimang cahaya mata kami pun tidak sabar menantikan kelahiran bayi sulung kami,” jelasnya kepada m Star Online yang teruja menantikan bayi sulung mereka.

Sebelum ini, Saharul dan isteri telah berangkat ke tanah suci Mekah dan selamat menjalani ibadah umrah dengan sempurna. Berkongsi mengenai pengalaman itu, Saharul memberitahu pemergiannya ke Mekah bersama isteri dan bayi di dalam kandungan merupakan kenangan terindahnya walaupun sebelum ini pernah berkunjung ke sana bersama keluarga. (rtky/w)


Ahli Perniagaan Dan Anak Turut Saman Maria Farida

Masih ingat lagi perang besar di antara Maria Farida dan juga rakan baiknya satu ketika dahulu? Nampaknya perkara tersebut sudah dipannjangkan ke mahkamah malah kini kedua dua belah pihak turut saling saman menyaman.

Memetik laporan mStar Online, Maria Farida pada Jumaat memohon perintah injuksi terhadap ahli perniagaan kosmetik dan anak perempuannya di Mahkamah Tinggi di sini atas dakwaan memfitnah dan menggangu kehidupan peribadinya.

Aktres itu memohon perintah itu terhadap Hadijah Mohamed Mokhtar dan pramugari Nur Shazleen Anis Mohd Yusoff daripada mengeluarkan kenyataan berbaur fitnah yang boleh merosakkan reputasinya.

Bagaimanapun Hadijah dan Nur Shazleen turut membuat saman balas terhadap Maria sebanyak RM5 juta atas dakwaan pelakon itu membuat kenyataan media berunsur fitnah menerusi sebuah program hiburan pada 25 Oktober 2015.

Dalam tuntutan balas bertarikh 16 Februari lalu, Hadijah dan Nur Shazleen memohon ganti rugi am dan tauladan untuk ditaksir oleh mahkamah terhadap Maria. Sementara itu, Maria juga membuat permohonan ganti rugi selain meminta kedua-dua mereka memohon maaf seperti difailkan pelakon itu pada Disember lalu.

Bagaimanakah kesudahan episod saman menyaman ini nanti, sama samalah kita tunggu. Apa pun, kami kongsikan gambar gambar Maria Farida di hari cuti sebegini. Enjoice!


MIzz Nina Tak Malu Belajar Dalami Agama

Pernah hadir dengan beberapa klip video di zaman kegemilangannya bergelar penyanyi, Mizz Nina menjelaskan kepad mStar Online bahawa perkara tersebut adalah kisah silamnya yang tidak boleh dilupakan.

“Ya, masih ramai yang ulang tonton video dan lagu-lagu lama yang saya nyanyikan dahulu di internet laman sosial seperti Twitter dan YouTube. Saya tidak boleh menghalang mereka untuk berhenti menonton”

“Apa yang saya boleh lakukan ialah berfikiran positif tentang perkara itu. Lagi pula saya tidak pernah menyesal dengan kehidupan yang lalu,” katanya kepada mStar Online.

Malah Mizz Nina juga mengundurkan diri daripada dunia hiburan selepas berhijrah dan turut aktif berdakwah. Tambahnya,
dia turut mula belajar al-Quran pada usia 30 tahun.

“Tiada istilah terlambat dalam mengenal Allah dan Islam, saya sendiri akui belajar Alif, Ba, Ta pada usia 30 tahun dan Alhamdulilah kini semakin baik. Apa yang penting jangan malu untuk belajar dan tidak perlu ada rasa sudah terlambat untuk memulakan itu semua,” katanya. (rtky/s)


Rosyam Nor Mahu Fokus Perbaiki Diri

Berjaya khatam al-Quran dengan bimbingan guru agama pada Januari lalu, pelakon dan juga penerbit Rosyam Nor menyifatkan apa yang dilakukannya itu adalah hadiah terbaik baginya yang kini sudah berusia 50 tahun pada 1 Mac lalu.

“Alhamdulillah selepas lima tahun saya belajar mengaji bermula dengan membaca Iqra saya berjaya khatam Al-Quran dengan bimbingan guru agama pada Januari lalu. Sebelum ini saya pernah khatam sendiri sebanyak dua kali ketika mengerjakan Umrah di Mekah pada bulan Ramadan”

“Saya anggap khatam buat kali ketiga ini adalah hadiah bermakna bagi diri saya bersempena dengan sambutan hari lahir saya yang ke-50 baru-baru ini,” jelasnya kepada mStar Online.

Tambah Rosyam, dia tidak mempunyai sasaran baru selain mengakui sudah sampai masanya dia sentiasa mengingati mati. Namun perkara tersebut bukanlah bermaksud dia terus akan meninggalkan dunia seni.

“Banyak Allah bagi pada saya sehingga tiada apa lagi yang ingin saya minta sebaliknya ingin memperbanyakkan ibadat dan amalan kerana itu adalah bekalan di sana nanti. Pun begitu tidaklah sehingga saya akan tinggalkan bidang lakonan tetapi pada usia saya sekarang saya kena banyak buat persediaan untuk melangkah ke fasa seterusnya,” jelasnya. (rtky/s)


Zain Saidin Terima Hadiah Hari Jadi Wang Ringgit Dari Che Ta

Baru saja menyambut ulangtahun kelahiran minggu lalu dengan meriahnya di sebuah restoran di ibu kota, Zain Saidin memberitahu isterinya, Rozita Che Wan ada memberikan hadiah istimewa kepadanya. Cuma kali ini hadiah itu sedikit berbeza kerana ianya berbentuk wang ringgit.

“Che Ta hanya memberikan saya duit supaya saya dapat beli apa saja hadiah diinginkan. Begitupun, saya belum memutuskan apa yang harus dibeli. Apabila sudah dewasa, hadiah material bukan lagi keutamaan. Lebih baik duit itu saya simpan untuk kegunaan masa hadapan. Saya dapat juga gunakan untuk membayar pelbagai bil, termasuk cukai”

“Pada zaman sekarang, lebih baiklah duit yang kita ada dijadikan wang tabungan. Saya, umpamanya, kena fikir masa hadapan diri dan keluarga. Saya harus menjadi lelaki lebih matang dan mengutamakan keluarga. Kini, saya sendiri lebih tenang ketika melakukan sesuatu perkara, begitu juga dalam membuat keputusan,” katanya kepada Berita Harian Online.

Kalau dilihat kembali memang sudah lama tidak melihat Zain lincah berlakon di kaca televisyen. Menurutnya, pada ketika ini tumpuannya lebih kepada hal keluarga. Malah sejak mendirikan rumah tangga, Zain akui sikapnya lebih matang dalam mengendalikan masalah keluarga berbanding dahulu. Apapun semoga Zain sekeluarga dilimpahi rezeki dan rahmat. (rtky/w)


Judika Terjah IOI City Mall Putrajaya Malam Ini!

Pernah dinobatkan sebagai ‘Penyanyi Solo Pria Terdahsyat’ di majlis anugerah Dahsyatnya Awards 2016 dan ‘Penyanyi Solo Pria Paling Ngetop’ di SCTV Music Awards, penyanyi Judika kini akan berada di Kuala Lumpur hari ini di West Entrance, IOI City Mall Putrajaya jam 8 malam.

Malah melalui reaksi peminat di laman sosial juga, sudah ramai peminat yang tidak sabar sabar untuk menantikan kehadiran jejaka ini yang juga merupakan antara penanyi solo lelaki terbaik di Indonesia dengan suara seraknya yang unik dan tersendiri.

Mana tidaknya, single hit beliau, Aku Yang Tersakiti, Bukan Aku Tapi Dia dan Setengah Mati Merindu turut mengungguli carta-carta di stesen-stesen radio di Malaysia. Memang tak lepas dari mulut peminat lagu lagu Judika yang sangat dekat di hati.

Konsert jelajah yang dibawakan oleh Sony Music dan juga Hypp TV ini pastinya memberi peluang kepada peminat untuk berjumpa dengan penyanyi pujaan mereka ini. Kehadiran Judika dalam konsert jelajah ini juga adalah untuk mempromosikan single terbarunya – Jadi Aku Sebentar Saja.

Jadi bagi anda yang berpeluang menyaksikan konsert Judika pada malam ini, tahniah kami ucapkan dan kami kongsikan video pendek suara penyanyi ini. Wah, memang memikat sungguh suara Judika!


Mira Filzah Tak Minat Minat Ceburi Bidang Nyanyian

Selepas cuba menjadi pengacara, pelakon Mira Filzah dikatakan mencuba nasib dalam bidang nyanyian pula. Dia yang ditemui di majlis pelancaran 3 Gadis Manis menjelaskan dia hanya menyumbang suara untuk OST drama terbaru lakonannya, Meh Sandar Padaku.

“Sebenarnya, saya hanya menyumbang suara dan kebanyakan berdialog sahaja. Rekod dah lama lagu ni, saya hanya back up, yang lainnya lebih kepada dialog,” katanya.

Bagaimanapun, Mira Filzah berkata dia tidak berminat untuk terus menceburi bidang nyanyian kerana tidak mempunyai bakat ke arah bidang tersebut.

“Mira tak berminat sangat untuk menyanyi. Lagipun Mira tidak ada bakat menyanyi. Tak confident untuk nyanyi lagi, baik tak payahlah. Menyanyi ini bukan satu benda yang saya fokuskan sangat,” ujarnya kepada Rotikaya. (rtky/h)


Sebab Orang Ketiga, Aqasha, Isteri Bakal Bercerai?

Jika diikutkan luahan hati isteri Aqasha, Baizura Sabri di Instagram, wanita ini bagaikan sudah mengaku kalah di dalam perhubungan mereka yang dibina sejak 10 Oktober 2010 itu. Perkara tersebut berjaya dihidu oleh ahli forum CARI sekaligus menimbulkan pelbagai spekulasi ketika ini.

Perkara tersebut merujuk kepada beberapa screenshot (rujuk gambar) perbualan di antara Aqasha dan juga wanita itu di Instagram yang kini telah pun dipadam. Malah disebabkan perkara tersebut juga mengakibatkan pertelagahan sesama warga laman sosial selain ada yang mempertahankan hak Baizura sebagai isteri.

Tambah Baizura lagi dalam kenyataanya di Instagram yang seakan memberi bayangan sudah berputus asa mempertahankan apa yang diperjuangkan selama ini, dia tidak mahu memburukkan lagi keadaan dengan menjatuhkan maruah suami, semuanya demi masa depan anak anak. Malah Baizura juga menjelaskan dia tidak mahu mendedahkan lebih banyak perkara yang melibatkan maruah wanita berkenaan.

Lebih mengejutkan kongsi isteri Aqasha itu, apa yang terjadi di antara suaminya dan orang ketiga tersebut bukanlah perkara baru dan sudah beberapa kali perkara tersebut ditegur Baizura sendiri namun bagaikan tiada berkesudahan.

Apa yang pasti, baik Baizura mahupun Aqasha dan juga orang ketiga tersebut mempunyai jawapan tersendiri di atas tindakan masing masing. Semoga perkara ini dapat diselesaikan dengan baik, harapnya. (rtky/s)


Ummi Nazeera Bakal Kahwin Lepas Raya

Kalau sebelum ini majlis pertunangan dibuat secara senyap, kali ini Ummi Nazeera berkongsi majlis perkahwinannya bersama pilihan hati yang dikenali sebagai Mr.I yang bakal diadakan selepas Aidilfitri. Bagaimanapun buat masa ini, Ummi masih belum bersedia untuk memaklumkan tarikh khusus hari bahagianya kerana merasakan masa belum sesuai.

“Insya-Allah jika tiada aral melintang saya akan melangsungkan perkahwinan dengan Mr. I selepas Hari Raya nanti. Cuma tarikh sebenarnya biarlah saya rahsiakan terlebih dahulu dan akan umumkan apabila tiba masa sesuai. Walaupun jarang berjumpa tetapi kami selalu berhubung menerusi telefon dan saya tiada masalah dengan perkara itu”

“Ini kerana saya memahami tugasnya sebagai doktor yang sentiasa memerlukan dia berada di hospital. Bagaimanapun dia selalu pulang ke KL untuk bertemu selain berbincang mengenai persiapan perkahwinan kami,” jelasnya kepada m Star Online.

Sesetengah selebriti mungkin memilih untuk terus melangsungkan perkahwinan, tetapi bagi Ummi ikatan pertunangan lebih membuatkan mereka mengenali diri masing-masing. Terdahulu, Ummi mengejutkan orang ramai apabila berita pertunangan beliau mula tersebar di media sosial di mana majlis itu di adakan secara tertutup di kediaman keluarganya.


Lagi Besar, Lagi Bagus

OPPO kini hadir dengan peranti yang terbaru iaitu OPPO R9s Plus dan dengan rasminya OPPO R9s Plus ini telah dilancarkan semalam di Glasshouse, Setapak. Lebih menarik lagi Ayda Jebat jugak turut sama berada di pelancaran OPPO R9s. Ini kerana pelakon dan penyanyi yang berbakat besar ini telah dipilih menjadi Duta untuk OPPO R9s.

Ayda Jebat nampak cantik menawan dengan OPPO R9s Plus ni, Kalau anda selalu follow Ayda Jebat di Instagram, boleh perasan gambar yang berkualiti tinggi yang dikongsikan selebriti tersebut pastinya datang dari telefon pintar berkuasa berkenaan.

Nampaknya tahun ini OPPO betul betul mengamuk. Hasilnya apabila tidak lama selepas kehadiran OPPO R9s, kini telah hadir OPPO R9s Plus di pasaran. Sedangkan sebelum ini pun sudah menjadi bualan orang ramai, inikan pula OPPO R9s Plus yang pastinya antara yang terbaik di antara yang lain.

Manakan tidak, bukan saja kamera belakang tetapi kamera depan OPPO R9s Plus juga dilengkapi dengan lensa 16MP! Memang clear habis gambar selfie anda. Perkara ini membuatkan OPPO sekaligus mendahului pesaing mereka dalam penghasilan kamera depan dan belakang yang berkualiti.

Malah bateri OPPO R9s Plus yang mempunyai kapasiti 4000mAh adalah sangat memberangsangkan lebih lebih lagi untuk memberikan lebih masa untuk anda sepanjang hari tanpa perlu asyik nak cucuk pada powerbank atau mencari plug dinding.

OPPO R9s Plus juga dijana dengan 6GB RAM dan mempunyai skrin 6 inci. 6GB RAM tu, memang bertenaga habis telefon pintar anda. Skrin yang besar juga memudahkan anda untuk melayari apa saja aplikasi laman sosial selain memberi kebebasan jari anda untuk bergerak bebas.

Bagi anda yang mahu mendapatkan OPPO R9s Plus yang berharga hanya RM2,498, anda bolehlah dapatkan di OPPO Online Store atau pun di OPPO Concept Store. Tengok dari gayanya, memang tak lama, sold out OPPO R9s Plus ni!


5 Tanda Suami Anda Lelaki Paling Sweet!

Kami tahu isteri isteri di luar sana sentiasa mencari cara untuk memastikan hubungan dengan suami sentiasa mekar dan berseri. Dari memasak makanan kegemaran sehingga memberi kejutan manis pada tarikh istimewa – kami pasti wanita sentiasa ada cara mereka sendiri.

Bagaimana dengan suami atau lelaki dalam hidup anda? Haa, ini ada 5 tanda suami anda seorang lelaki yang sweet dalam pastikan andalah satu satunya permaisuri dalam hidup mereka.

Percayalah tidak mudah sebenarnya untuk seorang lelaki mengucapkan kata kata manis dengan kerap lebih lebih lagi ungkapan ‘I Love You’ setiap hari. Jika suami anda seorang yang kerap lontarkan ucapan manis dan sayang untuk anda, dia memang seorang yang sweet!

Usaha untuk memikat hati perempuan tidak seharusnya berhenti selepas berkahwin bukan? Seorang suami yang sentiasa berusaha menghangatkan hubungan dengan memberi kejutan berupa hadiah mahu pun percutian ringkas boleh dikategorikan seorang yang sweet.

Lelaki yang tak pelahap akan tunggu untuk makan bersama isteri dan anak anak. Malah lebih manis lagi jika si suami belikan Bucket Berbaloi dari KFC. Malah elemen surprise ini jugalah kadang kala yang ayah kita buat untuk gembirakan satu keluarga.

Hadir dengan harga yang sangat berpatutan, hanya daripada RM26.90 – anda akan dapat 5 ketul ayam yang digoreng panas panas, (1) kentang putar, cheezy wedges dan juga dua minuman. Sehebat namanya, semestinya berbaloi!

Alamak, kami dah terbayang bila makan ayam KFC yang spicy, boleh dengar bunyi kulit ayam yang rangup ketika digigit!

Jika suami anda prihatin dengan minat isteri yang mendalam, pasti dia akan tahu bahawa isterinya sukakan keju. Selari dengan kehendak anda, KFC Bucket Berbaloi memang ada siap Cheezy Wedges sekali.

Kalau tak kena gaya, memang boleh berebut dengan isteri nak makan Cheezy Wedges dan saat anda berebut bersama isteri atau anak anak inilah yang akan jadi kenangan bila masa sudah berlalu nanti. Tapi jika tak mahu berebut, Bucket Berbaloi juga hadir dalam kombo B dan C.

Mungkin bagi sesetengah orang, makanan tidak membawa apa apa makna tapi sebenarnya daripada makanan itu jugalah tercipta memori. Memori inilah yang mengikat hubungan kekeluargaan dengan lebih rapat bahagia. Sebab itulah tidak dapat dinafikan bahawa setiap keluarga pastinya mempunyai kenangan bersama KFC.

Apa yang paling penting buat seorang isteri, suami haruslah setia dan hanya mahukan seorang perempuan dalam hidup untuk melengkapkan segalanya. Senang cerita kalau dia tidak setia atau mahu pasang isteri banyak, suami anda tidak sweet!


Neelofa Gembira Hans Isaac Nak Kahwin

Pernah bercinta bersama Hans Isaac selama dua tahun sebelum putus pada 2014, Neelofa menjelaskan bahawa dia gembira mendengar perkhabaran bekas kekasihnya iaitu Hans Isaac yang akan berkahwin.

BACA: “I Feel Sorry For Him, He Need A Life” – Hans Isaac

“Hans memberitahu dia akan berkahwin sewaktu berjumpa dengannya di satu majlis tahun lalu. Saya mahu dia gembira dengan wanita pilihannya. Kami tiada masalah dan mengekalkan hubungan sebagai rakan baik,” katanya kepada Harian Metro.

Baru baru ini, dalam satu sidang media Hans Isaac telah menyatakan bahawa dia dan juga tunangnya, Gabriela Robinson, akan mendirikan rumah tangga pada 29 Julai ini. Malah perkara tersebut disambut baik oleh peminat Hans di laman sosial.

Bagaimanapun khabar gembira tersebut sedikit terganggu apabila ada seorang lelaki yang mendakwa Gabriela sanggup meninggalkannya demi Hans Isaac. Apa yang pasti, Hans bijak menangani perkara tersebut tanpa melatah. Apa pun, semoga Neelofa dan juga Hans bahagia dengan pilihan hidup masing masing. (rtky/s)


Tan Sri Jins Shamsuddin Meninggal Dunia

Takziah kami ucapkan kepada keluarga pelakon veteran dan juga seniman legenda Jins Shamsuddin di atas pemergian beliau hari ini. Perkara tersebut disahkan sendiri oleh anaknya, Putera Hang Jebat dan juga Setiausaha Agung Seniman, Hafiz Nafiah.

“Ayah minum petang dan ketika hendak makan cekodok, ayah tercekik. Melihat keadaan ayah, Mak segera membawa ayah ke klinik berdekatan. Bagaimanapun, ayah disahkan meninggal dunia setibanya di klinik,” jelasnya kepada BH Online.

Jebat dan juga adiknya, Hang Nadim turut mengakui masih terkejut dengan perkara tersebut. Apa pun semoga keluarganya tabah menerima pemergian beliau dan sama sama kita doakan kesejahteraan Jins di sana.

Memetik info mStar Online, Jins Shamsuddin dilahirkan di Taiping, Perak pada 5 November 1935 dan mula berlakon selepas berjaya dalam uji bakat yang dilakukan oleh P. Ramlee. Filem lakonan dan arahannya – Bukit Kepong antara karya yang turut mengangkat nama Allahyarham terutamanya dalam penghasilan filem berunsur sejarah. (rtky/s)


Hans Isaac Tenang Jawab Kontroversi

Tidak mudah melatah dengan ujian yang mendatang menjelang hari bahagia mereka, pelakon Hans Isaac dengan tenang menyatakan bahawa lelaki yang cuba mengeruhkan keadaan dia dan juga bakal isteri, Gabriella adalah seseorang yang tidak tahu menghormati orang lain.

Dalam kenyatannya di Instagram tersebut, Hans Isaac menjelaskan bahawa hubungan bekas kekasih bakal isterinya itu telah pun berkahir bertahun lamanya malah tindakan lelaki berkenaan seolah oleh ingin menjatuhkan maruah wanita yang bakal menjadi permaisuri hidupnya itu.

Apa yang pasti, tindakan dan dakwaan lelaki berkenaan terhadap Gabriella telah mendapat pelbagai reaksi berbeza di laman sosial. Bagaimanapun, Hans Isaac dalam penjelasannya itu juga mahu peminat untuk berkongsi rasa gembira tentang perkahwinnannya.

Semoga majlis pasangan ini akan berjalan dengan lancar dan dipermudahkan segala urusan. Dugaan yang mendatang pastinya membuatkan ikatan semakin kuat, bukan? Kami kongsikan beberapa keping gambar ketika sesi sidang media baru baru ini. (rtky/s)


Hazama Sudah Sedia Bergelar Bapa

Selamat bernikah bulan lalu, Hazama mengakui kehidupannya bersama pilihan hatinya, Genervie Kam lebih tenang berbanding dulu. Malah kalau dulu asyik bergaduh, kini sejak berkahwin hubungannya bersama isteri lebih erat selain dapat belajar mengambil hati masing-masing.

“Alhamdulillah, memang satu perasaan yang berbeza sebelum berkahwin, saya rasa kehidupan lebih tenang, tersusun dan tidak terburu-buru seperti ada yang hendak dikejarkan. Jika saya berhadapan dengan masalah, saya tidak cepat melatah dan boleh berkongsi dan mengadu dengan isteri,” jelasnya kepada m Star Online.

Apabila sudah mendirikan rumah tangga, soalan biasa yang sering diajukan pasti soal zuriat. Bagi Hazama pula, beliau dan isteri tidak meletakkan sebarang perancangan untuk mendapatkan anak. Malah jika diberikan zuriat dalam masa yang terdekat ini juga mereka bersedia untuk memikul tanggungjawab sebagai seorang bapa.

Terdahulu Hazama dan Genervie selamat diijabkabulkan pada 15 Januari lalu dalam sebuah majlis yang cukup sederhana di Orchard Villa. Majlis akad nikah itu turut dihadiri saudara dan juga kenalan rapat mereka. Semoga Hazama dan isteri sentiasa berbahagia dan dimurahkan rezeki. (rtky/w)


Gabriella Tinggalkan Kekasih Demi Hans Isaac?

Baru semalam ramai bergembira dengan berita perkahwinan Hans Isaac dengan bekas ratu cantik, Aileen Gabriella Robinson. Namun hari ini menerusi Twitter, seorang individu bernama Robin Coenraard mendakwa beliau merupakan teman lelaki wanita terbabit. Malah Gabriella dikatakan masih bersamanya ketika Hans melamar wanita itu sebulan lalu.

Dalam perkongsian itu, Robin meluahkan kekecewaanya sejurus mendapat tahu berita perkahwinan wanita itu bersama Hans semalam. Menurutnya baru sahaja beberapa hari lalu mereka meluangkan masa bersama seolah tiada apa yang berlaku. Gabriella juga dikatakan telah menipu Robin ketika kunjungannya ke Singapura tempoh hari.

Lebih menyakitkan hati lagi, berita perkahwinan Gabriella dan Hans hanya diketahuinya selepas pengumuman rasmi dibuat pasangan itu di televisyen semalam. Malah dalam posting itu juga, Robin tertanya-tanya jika Hans mengetahui kewujudannya sebagai teman lelaki Gabriella ketika mereka sedang menjalin hubungan cinta sejak setahun lalu.

Apapun tidak pasti sejauh mana kebenaran cerita ini. Kalau tidak benar pasti Hans dan Gabriella akan tampil menjelaskan keadaan sebenar bukan. (rtky/w)


Mizz Nina: Noh Seorang Yang Romantik

Tidak dapat dinafikan, pasangan Noh Hujan dan juga Mizz Nina seringkali mendapat perhatian peminat dan pengikut mereka di laman sosial apabila sang suami memuatnaik perkongsian mereka berdua bersama.

“Kemesraan yang saya tunjuk di Instagram itu adalah untuk isteri saya bukan untuk menunjuk-nunjuk atau tujuan lain. Lagi pula ia merupakan perkara yang positif untuk hubungan kami, saya tidak sangka pula ramai yang menjadikan perkara sebagai inspirasi”

“Pada saya tanggungjawab sebagai selebriti menyebarkan perkara-perkara yang baik dan harus gunakan laman sosial untuk sesuatu perkara yang berfaedah. Lagi bagus jika apa yang dikongsi itu menjadi inspirasi kepada orang lain,” katanya kepada mStar Online.

Manakala bagi Mizz Nina pula, suaminya itu sememangnya seorang yang romantik dan pandai menjaga hatinya namun dalam masa yang sama mereka juga meletakkan batasan tertentu kerana bukanlah semua perkara boleh dikongsikan kepada masyarakat. (rtky/s)


Gambar Sekitar Majlis Berinai Sari Yanti

Baru sahaja mendirikan rumah tangga bersama pilihan hati, Sari Yanti baru baru ini ada berkongsikan gambar di sekitar majlis berinai yang turut dihadiri rakan selebriti yang lain.

Jep Sepahtu dan juga Sari Yanti telah selamat bergelar suami isteri pada 25 Februari 2017. Pasangan ini melangsungkan pernikahan pada hari ini di Dewan Mercu Mustapha Kamal.

Bagaimanapun sehingga kini pasangan ini bagaikan cuba mengelak untuk ditemuramah oleh pihak media. Malah sebelum ini pihak media juga dilarang untuk menghadiri majlis pernikahan mereka.

Masing masing sudah cukup matang rasanya untuk berhadapan dengan media di Malaysia ini. Ia umpama satu ekosistem yang saling membantu. Apa pun semoga pasangan pengantin baru ini bahagia. Kami kongsikan gambar sepanjang majlis tersebut berlangsung. (rtky/s)


“Suami Tak Izin Berlakon Bukan Punca Pergolakan”

Hanez Suraya mengakui kecewa apabila kisah mengenai rumahnya timbul dengan pelbagai spekulasi yang ditokok tambah malah turut menafikan bahawa rumah tangganya berantakan kerana suami tidak mengizinkannya berlakon semula.

“Sebenarnya kami okay saja. Tak ada apa yang berlaku antara kami. Namun, orang lain yang suka menokok tambah cerita seolah-olah mereka lebih tahu apa yang berlaku dalam rumah tangga kami. Ingin dijelaskan, cerita yang kononnya saya nak kembali berlakon tapi suami tak izinkan menjadi punca pergolakan rumah tangga kami adalah tak benar sama sekali. Perkara itu tak pernah berlaku pun”

“Jadi, apabila terlalu banyak spekulasi, suami mula bertanya. Satu kerja pula lagi saya perlu menjelaskan kepadanya. Apa saya boleh katakan, jangan mudah percaya,” jelasnya kepada Harian Metro.

Kisah rumah tangga Hanez kembali diperkatakan baru baru ini apabila nama pelakon itu dan suaminya tersenarai dalam kes Mahkamah Rendah Syariah, Shah Alam. Hanez dan suami kini dikurniakan cahaya mata, Puteri Aleesya yang berusia setahun dua bulan. (rtky/s)


"Hati Saya Masih Belum Terbuka Untuk Berkahwin

Masih memegang status solo selepas perpisahan dengan bekas kekasih beberapa tahun lalu membuatkan hati Fathia Latiff masih tertutup untuk menerima cinta baru. Malah hidup sendiri menjadikan Fathia sudah selesa selain daripada masih belum bersedia untuk bergelar isteri.

“Saya masih belum bercinta dengan sesiapa. Bila ada orang bertanyakan perihal jodoh, sejujurnya saya masih belum bersedia untuk bergelar seorang isteri. Saya gembira menjalani kehidupan saya sekarang ini. Saya juga belum membuka hati kepada sesiapa. Saya percaya, jodoh, ajal dan maut ketentuan Allah. Semuanya akan datang sendiri”

“Walaupun saya solo, Allah berikan saya rezeki, berikan saya keluarga dan sahabat yang baik. Allah juga memberikan saya perasaan gembira. Mengapa saya perlu fikirkan benda yang saya tidak ada? Lebih baik saya fikirkan perkara yang ada di hadapan saya dan mensyukuri serta menghargainya,” jelasnya kepada portal Astro Gempak.

Walaupun sering ditanya soal jodoh, Fathia enggan terlalu memikirkannya dan percaya dengan ketentuan Ilahi yang pasti sudah mengaturnya dengan sempurna. Sebelum ini, Fathia pernah dikaitkan dengan seorang ternama yang berketurunan diraja dan dikatakan bakal mendirikan rumah tangga namun beliau menafikan dakwaan terbabit. (rtky/w)


Lupakan Samsung Galaxy Tab S2 & Pilih Huawei Mediapad M3, Beli Sekarang Masih Boleh Dapat Jumlah Free Gift Bernilai RM550

Menjelang bulan Mac tahun 2017 ini, sudah berapa kali agaknya telefon pintar mahu pun tablet anda asyik bermasalah saja. Kejap restart sendiri dan kadanG kadang nak bertindak balas pun lambat. Silap haribulan mahu kena hempas agaknya.

Biasanya yang ada tablet ni memang nak fokus pada satu kerja yang dibuat, sebab tu anda dapatkan tablet, bukan? Tapi dengan kehadiran pelbagai jenama tablet yang ada di pasaran, akhirnya tak tahu nak pilih yang mana.

Jangan risau, kerana kami akan bongkarkan kepada anda beberapa sebab kenapa lebih baik anda dapatkan MediaPad M3 berbanding dengan Samsung Galaxy Tab 2.

Apakah perkara paling penting sekarang ni kalau nak memilih gajet? Pastinya salah satu jawapan anda ialah bateri. Kapasiti MediaPad M3 ialah 5100 mAh sekaligus memberikan anda lebih penjimatan masa dari asyik nak kena caj semula tablet sepanjang hari. Manakala kapasiti bateri Samsung cuma 4000 mAh sahaja.

Bolehlah mengisi masa dengan melayari internet, youtube, Facebook serta game non-stop buat sekurang-kurang 6 jam dan ke atas. Kalau nak beli tablet siapalah nak beli yang berbatteri kecil’kan?

Anda jangan tak tahu, MediaPad M3 ini memaparkan skrin berusolusi 2.5K (1600x2560pixels, 359ppi) berbanding tablet Samsung beresolusi 2K (1536 x2048 pixels, 320ppi). Maksudnya Mediapad M3 memang clear habis dan mampu menewaskan pesaing yang lain dalam arena tablet.

Melalui kualiti segempak ini, setiap apa yang anda lihat pastinya jelas dan sedap mata memandang. Liang roma pelakon watak utama serta kehalusan rambutnya dalam drama anda tonton pun jelas kelihatan.

Ini antara fungsi yang kami suka kerana ia sekali lagi memudahkan anda untuk mendengar muzik dengan lebih jelas dan berkualiti? Jika anda kata bunyi sama saja dengan peranti lain, anda silap! Ini kerana MediaPad M3 didatangkan sekali dengan kualiti bunyi menggunakan teknologi stereo Harman Kardon – nama yang cukup gah dalam industri audio berkualiti tinggi dan bergabung dengan teknologi bunyi exclusif Huawei iaitu S.W.S 3.0 yang lebih canggih untuk menghasilkan kualiti yang paling baik.

Kehebatan Huawei Mediapad M3 yang sering dipuji ramai ialah mempunyai 2 pembesar suara terbina yang berada di atas dan bawah badan tablet manakala Samsung hanya mempunya 1 speaker. Ini bermaksud Mediapad M3 berkebolehan menghasilkan kesan bunyi 3D ketika menonton video.

Misalnya jika filem yang anda tonton ada babak peluru ditembak dari kiri ke kanan, bunyi yang dikeluarkan pun akan kedengaran seperti ditembak dari kiri ke kanan dan inilah kelebihan M3 yang mempunyai 2 pembesar suara.

Apalah maknanya jika anda mempunyai sebuah gajet paling maju namun tidak dilengkapi dengan pengimbas cap jari yang boleh unlock dengan cukup cepat. Peka dengan isu tersebut, MediaPad M3 hadir dengan pengimbas cap jari yang cukup pantas dengan berkebolehan unlock tablet dalam masa 0.47s, lebih cepat daripada tablet Samsung yang mengambil masa lebih daripada 1 minit.

Selain itu, pengimbas cap jari M3 juga boleh mengawal aplikasi:
* Short Tap – Back
* Long Tap & Hold – Home
* Swipe to left and right – Recent App

Masalah telefon pintar tidak responsif atau aplikasi tidak boleh digunakan adalah satu perkara yang boleh buat mood empunya telefon berubah. Tapi dengan Huawei M3 ini, ia dilengkapi dengan cip pemprosesan Kirin 950 iaitu cip pemprosesan lapan teras!

Kirin 950 iaitu cip pemprosesan lapan teras, yang berkelajuan 4x Cortex -A53 @1.8GHz, 4x Cortex –A72 @2.3GHz. Manakala, pemprosesan Adreno 510 daripada Samsung Galaxy Tab 2 8.0 yang hanya berkelajuan 1.8GHz + 1.4GHz empat teras. Dalam kata singkat, ini bermaksud M3 bertindak lebih pantas daripada Samsung Galaxy Tab S2 8.0 dari segi membuka pelbagai aplikasi serentak.

Mediapad M3 Memiliki 4GB RAM manakala Samsung Galaxy Tab S2 hanya memiliki 3GB RAM, ini bermaksud M3 berkebolehan melaksanakan pelbagai aplikasi jauh lebih laju daripada S2 dan menjamin penggunaan yang lebih lancar untuk jangka masa panjang.

Selain itu, anda juga boleh menambah SD kad sehingga 128GB ROM. Ha, letaklah apa yang nak diletak sampai puas hati. Selain itu, M3 juga menyokong USB OTG yang memudahkan anda untuk memindahkan gambar dari tablet ke PC dengan lebih pantas dan menjimatkan masa.

Melalui usaha keras Huawei bagi memastikan pengguna mendapat yang terbaik, kelebihan ternyata lebih berpihak kepada MediaPad M3 kerana mampu memenuhi keperluan peminat jenama mereka.

Kamera Depan Huawei M3 yang berkamera 8MP + Kamera Belakang 8MP manakala Samsung Tab S2 hanya berkamera depan 2.1MP dan 8MP kamera belakang.

PERHATIAN: Jika anda dapatkan Huawei M3 model 4GB + 64GB ROM (Gold) bermula 24 Februari hingga 5 Mac 2017, anda akan dapat:

1x Premium Hi-Fi Bluetooth earphone bernilai RM299
1x Premium Leatherette Smart Cover bernilai RM199
1x Kain Pembersih + 1x Pelindung Skrin bernilai RM52

Bagi anda yang berminat dan ingin merebut peluang yang ada ini, jom dapatkannya di Lazada dan juga 11street.my sekarang!


Ary Malik Meninggal Dunia

Utusan Malaysia hari ini mengesahkan pelakon dan pengacara, Ary Malik atau nama sebenarnya Nurita Maliha Aryanee Malik meninggal dunia kira-kira pukul 7.17 petang tadi pada usia 46 tahun.

Beliau meninggal dunia di Hospital Ampang akibat kanser ovari tahap empat yang dihidapinya.

Menurut rakan baik keluarganya yang dikenali sebagai Sam, Ary menghembuskan nafas terakhir di sisi suami, Shahrul Nizam Shaharuddin, 46, dan tiga orang anaknya, Nurh Zoe Iman Malik, 19, Dinda Pelangi Timor Malik, 13, dan Ratu Chinta Mecca Malik, 11.

Penyakit Ary mula dikesan sejak setahun lalu dan sudah menjalani pembedahan pada bulan Mei lepas di Hospital Tunku Mizan, Wangsa Maju, di sini.

Ary dimasukkan ke Hospital Ampang pada minggu lalu selepas Shahrul Nizam mendapati keadaaan kesihatan isterinya semakin lemah dan tidak stabil serta tidak sedarkan diri setelah dua hari berada di dalam wad.


Sekitar Sambutan Birthday Zain Saidin

Masih lagi kekal kacak dan macho, kini usia pelakon Zain Saidin sudah pun menjejak ke 33 tahun pada 23 Februari lalu. Sempena dengan itu, sebuah majlis sambutan hari lahir telah diadakan.

Lebih meriah lagi, majlis tersebut turut dihadiri rakan terdekat dan juga selebriti yang lain. Jika diingat kembali, Zain Saidin sebelum ini pernah memujuk Che Ta untuk hamil sekali lagi namun tiada siapa yang tahu bagaimana kesudahan kisah tersebut.

Keluarga bahagia ini seringkali menjadi perhatian peminat dan pengikut mereka di laman sosial. Malah ada di antara mereka yang tidak sabar menunggu Che Ta dan keluarga pergi melancong ke luar negara lagi.

Apa pun, semoga keluarga ini akan terus dilimpahkan rezeki dan dipermudahkan segala urusan. Kami kongsikan dengan anda beberapa keping gambar sepanjang majlis hari lahir tersebut berlangsung. Enjoice!


Twister KFC Kini Hadir Dengan 2 Rasa Hebat!

Setelah sekian lama dinantikan, akhirnya Twister KFC kini kembali! Ha, tapi kali ini Twister datang dengan 2 rasa terbaru iaitu – KFC Cheezy Twister dan juga KFC Hot & Zesty Twister. Tu dia, nak sebut laju laju pun dah twist lidah.

Apa yang anda perlu tahu, kedua dua Twister ini pastinya akan menjadi kegilaan ramai sama macam sebelum ini. Mana tidaknya, ini pilihan paling ideal kalau nak makan. Sambil lalu pun dah boleh kenyang.

Jom kami kongsikan beberapa perkara menarik tentang KFC Cheezy Twister dan juga KFC Hot & Zesty Twister ini. Lapar pulak rasa tiba tiba tengok KFC Twister ni.

Ayam KFC saja pun kita boleh habis makan sepinggan, apatah lagi untuk ayam Twister ni. Lebih menarik lagi bila anda dapat yang betul betul panas, dicampur pulak dengan cheese yang meleleh tu, silap satu tak cukup.

Inilah kejayaan KFC yang berjaya memenangi hati rakyat Malaysia. Dengan harga RM6.50, memang ramai tak fikir panjang. Harga berpatutan, kenyang pun kenyang.

Kehadiran dua perasa berbeza kali ini buat anda ada 2 pilihan. Mana yang gila cheese bolehlah pilih Cheezy Twister. Rasa sos yang berbeza inilah yang buatkan anda tak boleh berhenti makan Twister!

Bagi mereka yang sukakan rasa masam dan pedas, Zesty Twister adalah untuk anda. Gabungan rasa masam dan pedas tu akan hasilkan rasa berkrim, dapat pulak dengan ayam baru lepas goreng. Memang termimpi mimpi jawabnya.

Jika harganya pun dah berpatutan, KFC gandakan lagi penjimatan anda dengan kombo RM9.90 dan juga Double Twister Combo (RM14.90). Malah dengan set ini juga anda boleh dapatkan sekali dengan air dan juga kentang goreng.

Jadi, apa tunggu lagi. Kedua dua perasa KFC Twister ini pasti mempunyai peminat mereka yang tersendiri. Tengok gambar pun dah terliur. Jom serang KFC sekarang dan dapatkan Twister pilihan anda!


Hans Isaac Nikah Julai Depan Dengan Bekas Ratu Cantik

Setelah sekian lama membujang, akhirnya Hans Isaac mengumumkan bakal mengakhiri zaman bujangnya bersama pilihan hati, Aileen Gabriella Robinson yang juga merupakan bekas Ratu Cantik Pelancongan pada 29 Julai depan. Berita gembira tersebut telah diumumkan menerusi satu sidang media khas di sebuah hotel yang turut ditemani Gabriella.

“Saya agak gementar untuk umumkan mengenai kisah hidup saya ini. Tapi hari ini saya nak maklumkan akan berkahwin dengan Gabriella. Kami mula menjalinkan hubungan dengan serius sejak setahun yang lalu,” katanya kepada m Star Online mengenai berita perkahwinan beliau.

Untuk pegetahuan, pasangan ini telah pun mengikat tali pertunangan pada 29 Januari lalu di Singapura. Pengumuman ini sekaligus menjawab teka-teki status Hans yang sebelum ini sering dikaitkan dengan beberapa orang selebriti melayu seperti Neelofa dan Erra Fazira.

Apapun semoga segala perancangan majlis perkahwinan akan berjalan dengan lancar dan dipermudahkan. Tahniah diucapkan kepada Hans dan pasangan, akhirnya di usia 46 tahun Hans telah bertemu jodoh. Semoga ikatan perkahwinan yang dibina ini berkekalan. (rtky/w)


Akim Ahmad Beri Sebulan Sebelum Dedah Wajah Anak

Tidak mendedahkan wajah bayi pada awal kelahiran merupakan perkara biasa buat selebriti, termasuk pasangan Akim Ahmad dan Stacy. Namun Akim mempunyai alasan tersendiri mengapa beliau berbuat demikian serta meletakkan tempoh sebulan sebelum mendedahkan wajah penuh puteri kesayangan mereka yang dinamakan Eshaal.

“Tiada istilah sorok wajah anak tetapi kami ambil pendekatan itu buat masa ini kerana wajah bayi sentiasa berubah-ubah dan tidak tetap diawal kelahiran. Justeru, saya tidak mahu mengelirukan peminat dan cuba tetapkan tempoh sebulan sebelum berkongsi wajah Eshaal di laman sosial”

“Cuma apa dapat saya kongsikan sekarang ini, hidung dan mulut Eshaal sememangnya mengikut iras wajah saya. Alhamdulillah setakat ini semua berjalan lancar biarpun pada awalnya saya agak janggal nak mendukung tetapi setelah beberapa kali mencuba saya jadi seronok”

“Berkat saya azankan dia agaknya, hidung saya jadi ‘kebal’ dengan bau najis Eshaal dan saya tidak biarkan pembantu rumah menguruskan semua itu kerana dia ada tugas lain untuk dibuat,” jelasnya kepada m Star Online mengenai perkara itu.

Hampir dua minggu menggalas tanggungjawab sebagai seorang bapa, Akim akui sejak kehadiran bayi comel itu, beliau tidak sabar pulang ke rumah untuk bermain dengannya. Akim turut memberitahu, buat masa ini ibu Stacy berada di samping isterinya bagi membantu memantau tempoh berpantang Stacy supaya lebih teratur dan sempurna. (rtky/w)


Jihan Muse Tidak Kisah Ditanya Soal Anak

Setiap pasangan yang berkahwin pasti mengimpikan untuk menimang cahaya mata, begitu juga dengan Jihan Muse. Bagaimanapun apabila berbicara soal anak, ia haruslah berbalik kepada rezeki. Dengan itu Jihan tidak terlalu tertekan memikirkan soal zuriat biarpun ramai pihak sering bertanyakan mengenainya selepas hampir setahun berkahwin.

“Soal anak memang kami tidak merancang, kalau ada memang kami sudah sedia. Cuma dalam keadaan ini saya dan suami masih menunggu. Apabila orang kata tidak mahu anak kerana takut karier terganggu, bagi saya semua itu tidak benar, sebab saya yakin dengan rezeki ditentukan”

“Sebenarnya keluarga tidak pernah bertanya soal ini malah perkahwinan sebelum ini juga saya alami keadaan yang sama. Jadi soal tekanan itu memang tidak ada. Saya dan suami biasa-biasa sahaja apabila ditanya soalan ini,” jelasnya kepada Utusan Online mengenai isu anak.

Terdahulu timbul isu dimana Jihan dikatakan menyara suami dek kerana keriernya dilihat lebih rancak berbanding suami. Bagaimanapun Jihan menafikannya dan menjelaskan bahawa suaminya tahu menjalankan tanggungjawabnya dan mampu menanggung beliau. Rezeki bukan kerja manusia untuk menghakimi, apa yang pasti doakan yang baik sahaja. (rtky/w)


Giliran Nabil Ahmad Terbit Buku Pengalaman Hidup

Mahu berkongsi kisah kejayaan mengenai kehidupannya, Nabil Ahmad menjelaskan bahawa dia akan mengeluarkan sebuah buku tidak lama lagi. Lebih menarik lagi dia turut berkongsi tentang amalan dan pengalamannya sebelum bergelar selebriti.

“Saya ada menulis dan berkongsi tentang pengalaman kehidupan saya sebelum bergelar artis sehingga sekarang, bak kata orang from zero to hero la. Mereka minta apa yang saya amalkan yang membuatkan orang sekeliling berasa senang dengan saya dan antara yang saya kongsi ialah amalan ibu saya sentiasa bersedekah dengan duit yang dia ada kepada orang yang memerlukan”

“Jika ibu saya ada RM10 ditangan dia akan bagi orang yang bersedekah separuh duit yang dia ada, perkara itu juga saya ikut sehingga sekarang,” ujarnya kepada mStar Online.

Bagaimanapun menurut Nabil, dalam naskhah itu juga terdapat juga cerita mengenai rakan artis lain yang turut berkongsi pengalaman mereka. Bagi Nabil, apa yang dilaluinya kini bagaikan satu keajaiban.

“Buku tersebut bukan tentang saya sahaja tetapi juga ada artis lain yang berkongsi pengalaman mereka. Saya juga belum diberitahu tajuk sebenarnya. Tapi saya harap ia dapat membantu dan memberi inspirasi kepada anak-anak muda yang lain,” jelasnya. (rtky/s)


Fattah Amin Enggan Berlakon Bersama Neelofa Lagi

Setelah puas berteka teki mengapa pasangan yang digilai peminat ini tidak mahu berlakon bersama dalam drama terbaru, akhirnya Fattah Amin sendiri tampil menjelaskan apa yang berlaku sebenarnya.

“Saya sudah berbincang perkara ini secara peribadi dengan Neelofa untuk menjelaskan sebab saya tidak mahu berlakon dengannya dan dia bersetuju dengan keputusan tersebut. Keputusan itu juga dibuat atas sebab-sebab peribadi yang tidak boleh saya kongsi dengan peminat”

“Sepatutnya perkara ini tidak timbul dan berlarutan sehingga sekarang. Adalah lebih baik untuk kami tidak berlakon bersama-sama pada masa terdekat. Mana tahu kalau ada rezeki pada masa akan datang, mungkin kami akan bergandingan semula,” jelasnya kepada Utusan Online.

Sementara itu, dalam drama baru tersebut, watak Neelofa akan digantikan dengan Fazura. Malah kata Fazura sendiri, dia sedia bergandingan dengan Fattah. Mungkin lepas ini ada hashtag #FazFattah mungkin? Sedap juga bunyinya. (rtky/s)


Anzalna Nasir Nafi Tertekan Soal Zuriat

Meraikan ulangtahun perkahwinan yang ke setahun minggu lalu, ramai yang tertanya-tanya bila lagi Anzalna Nasir ingin menimang cahaya mata pertama. Oleh kerana sering diasak pertanyaan terbabit ada pihak mendakwa Anzalna sedikit tertekan dengan soal itu, bagaimanapun empunya badan menafikannya dan percaya rezeki anak pasti datang.

“Tidak benar apa yang dikatakan mereka. Saya tidak pernah bersedih atau berduka walaupun masih belum mempunyai zuriat sendiri. Buat masa ini, kami hanya melalui kehidupan alam rumah tangga seperti orang lain juga. Kami juga tak pernah merancang untuk mendapatkan zuriat”

“Hanya berserah kepada rezeki dan takdir sahaja. Tapi tak bermakna saya hidup dalam kesedihan hanya kerana isu anak. Lagipun, baru setahun kami berumah tangga. Ada orang lain berkahwin puluhan tahun pun masih belum ada rezeki. Jadi saya bersabar dalam bab ini,” katanya kepada Utusan Malaysia mengenai dakwaan yang berkenaan.

Dalam masa yang sama, Anzalna mengakui dirinya kerap memuat naik gambar anak-anak saudaranya kebelakangan ini di laman sosial yang mungkin menyebabkan tercetusnya spekulasi ini. Betul kata Anzalna, kalau sudah ditentukan pasti datang rezeki anak itu. (rtky/w)


Sekitar Persandingan Romantis Siti Sarah, Shuib Sepahtu

Betul betul memegang pada janji, Shuib Sepahtu dan juga isteri, Siti Sarah selamat melangsungkan majlis persandingan kali pertama mereka pada malam ini (26 Februari 2017). Majlis persandingan meriah pasangan ini diadakan di Bora Ombak Marina, Putrajaya.

Menurut Shuib sebelum ini, majlis yang diadakan ini adalah janjinya kepada isteri kerana dulu mereka hanya sekadar bernikah dan tidak mengadakan majlis persandingan.

“Saya tidak kisah dikecam orang kerana ini penghargaan saya buat isteri. Orang tidak tahu keadaan saya waktu mula-mula berkahwin dengan Sarah. Keikhlasannya menerima saya dalam keadaan saya tidak punya apa-apa kerana baru mula bertapak dalam bidang seni sangat saya hargai,” katanya sebelum ini.

Di majlis itu, Shuib turut membuat kejutan dengan menyanyikan lagu yang diciptanya, buat isteri tercinta, berjudul Aku Lelakimu selain turut menyampaikan ucapan romantis sebelum menyarungkan sebentuk cincin ke jari manis Sarah. Lebih istimewa cincin tersebut di bawa sendiri anak sulung pasangan ini ke pelamin cinta mereka.

Pada akhir majlis persandingan mereka, Sarah turut mendendangkan dua buah lagu yang berjudul, Kaulah Segalanya dan Mencintaimu. Kami di pihak Rotikaya mendoakan agar perkahwinan pasangan ini kekal hingga ke jannah.

Apa yang pasti, apa yang dilakukan oleh Shuib sebagai suami adalah sesuatu yang pastinya akan dihargai oleh isteri lebih lebih lagi Shuib sendiri baru keluar dari hospital kerana tekanan darah rendah.

Majlis ini juga turut dihadiri barisan selebriti dan juga sahabat baik Shuib sendiri yang baru sahaja bergelar suami isteri semalam iaitu Jep dan juga Sari Yanti. Kami kongsikan beberapa gambar sepanjang majlis berlangsung. Enjoice! (rtky/s/h)


Bella Dally Enggan Ulas Lanjut Isu Rumah Tangga Bergolak

Kontroversi rumah tangga pasangan Nazim Othman dan Bella Dally tempoh hari agak mengejutkan orang ramai, apalagi pasangan ini baru sahaja mendirikan berkahwin dan sepatutnya masih di fasa bulan madu. Namun apabila ditanya mengenai dakwaan itu, Bella enggan memberikan sebarang komen lanjut berhubung status rumah tangganya.

“Maaf, saya tidak sihat. Saya tidak ada sebarang komen mengenai isu tersebut,” katanya ringkas kepada Kosmo Online yang enggan memberikan komen lanjut mengenai kontroversi pergolakkan rumah tangga beliau yang dikatakan sedang bermasalah.

Sah menjadi suami isteri pada tahun lalu, rumah tangga Nazim dan Bella mula dikatakan bermasalah apabila Bella dilihat mula memadam gambar bersama di akaun Instagramnya termasuk gambar perkahwinan. Malah kelihatan juga Nazim menghadiri perkahwinan Jep Sepahtu dan Sari Yanti semalam berseorangan tanpa kehadiran isteri di sisi.

Terdahulu, kontroversi rumah tangga pasangan ini telah menimbulkan pelbagai spekulasi di kalangan peminat yang dapat menghidu pergolakan pasangan ini. Dengan itu, Nazim tampil menafikan perkara berkenaan dan menjelaskan bahawa hubungan mereka suami isteri dalam keadaan yang baik. Apapun setiap ada masalah ada jalan penyelesaiannya. (rtky/w)


Sekitar Majlis Berinai Siti Sarah, Shuib Sepahtu

Bakal melangsungkan persandingan pada hari ini, pasangan Siti Sarah dan juga Shuib Sepahtu turut mengadakan majlis berinai yang turut dihadiri oleh rakan rakan selebriti yang lain. Manis betul tengok gambar pasangan romantis ini.

Untuk pengetahuan anda, Shuib baru saja dikeluarkan dari hospita baru baru ini kerana mengalami tekanan darah rendah. Risau dengan kesihatan Shuib, Siti Sarah redha jika majlis persandingan tersebut tidak diadakan. Syukur Shuib telah sihat dan majlis persandingan akan berjalan seperti dirancang.

Tujuan majlis persandingan ini diadakan adalah kerana Shuib memegang janji pada Siti Sarah bahawa mereka akan mengadakan majlis persandingan jika sudah berkemampuan.

“Waktu kami kahwin enam tahun lepas, saya tidak cukup wang untuk majlis kenduri dan bersanding. Yang saya mampu buat hanyalah majlis akad nikah. Apabila sudah punya wang sedikit, saya mahu tunaikan janji saya kepada Sarah untuk mengadakan majlis persandingan”

“Walaupun agak lewat dan sudah punya tiga anak, tapi ia lebih indah dan bermakna,” kata Shuib sebelum ini kepada Utusan Online. Apa pun, kami kongsikan beberapa keping gambar sepannjang majlis tersebut berlangsung. Enjoice!


Fazura Tidak Takut Gantikan Neelofa

Memang pening juga pengarah terkenal, Micheal Ang mahu mencari pengganti Neelofa dalam drama terbaru beliau, Hero Seorang Cinderella. Ramai selebriti termasuk Fazura menolak untuk membintangi drama terbabit kerana bimbang dengan fenomena Lofattah. Bagaimanapun, Fazura menafikan dakwaan itu dan bersedia untuk bergandingan dengan Fattah Amin.

“Perkara itu tidak benar. Saya tidak pernah melahirkan rasa bimbang untuk mengambil watak yang ditawarkan, sama ada dari segi profesional atau berkaitan sambutan peminat seperti yang didakwa,” katanya kepada Berita Harian Online berhubung perkara berkenaan.

Manakala menurut wakil agensi pengurusan Fazura, Kenny Ong, pihaknya kini sedang menimbangkan tawaran berkenaan namun tiada sebarang kata putus dapat diberikan setakat ini. Terdahulu, menerusi laporan Harian Metro, Ang meluahkan rasa buntu mencari heroin drama itu kerana ramai selebriti bimbang reaksi peminat Lofattah termasuk Fazura.

Selain Fazura, antara pelakon wanita lain yang disebut bakal bergandingan bersama Fattah adalah Janna Nick, Emma Maembong dan Nur Fathia. Sebelum ini Neelofa mengakui beliau terpaksa mengalah dan menarik diri untuk menjadi heroin dalam drama terbabit. Tanpa menyatakan sebab, tindakan Neelofa itu telah mengundang kekecewaan peminat mereka. (rtky/w)


Sekitar Majlis Nikah Jep Sepahtu, Sari Yanti

Tahniah diucapkan kepada pasangan yang sentiasa mendapat perhatian di mata peminat iaitu Jep Sepahtu dan juga Sari Yanti kerana telah selamat bergelar suami isteri pada hari ini – 25 Februari 2017.

Jep sebelum ini telah pun memberi bayangan dengan jelas bahawa dia selesa berkawan dengan Sari Yanti malah perkara yang sama turut diakui oleh pelakon wanita berkenaan sebelum ini. Bagaimanapun pasangan ini tidak gemar menggembar gemburkan kisah cinta meraka.

Akhirnya, pasangan ini telah pun melangsungkan pernikahan pada hari ini di Dewan Mercu Mustapha Kamal sekitar 11.50 pagi tadi yang diakadkan oleh bapa pengantin perempuan, Dato’ Mohamad Nazar. Menurut BH Online, acara tersebut diadakan secara tertutup malah pihak media turut dihalang masuk.

Tambah portal berita itu lagi, majlis pernikahan tertutup itu turut dihadiri oleh barisan rakan selebriti. Kami kongsikan beberapa keping gambar kebahagiaan pasangan ini meniti hari bahagia bersama. Enjoice!


Jep, Sari Yanti Sah Bergelar Suami Isteri

Dalam kemaskini terbaru menerusi Instagram beliau hari ini, Sari Yanti memuatnaik sekeping gambar menunjukkan Jep Sepahtu sedang melafazkan akad nikah.

Gambar terbaru ini mengesahkan desas desus yang pasangan ini merancang untuk mendirikan rumahtangga.

Jep Sepahtu dan Sari Yanti difahamkan bernikah di Dewan Mercu Mustapha Kamal sekitar 11.50 pagi tadi yang diakadkan oleh bapa pengantin perempuan sendiri iaitu Dato’ Mohamad Nazari.

Pasangan ini mengadakan majlis pernikahan secara tertutup dengan dihadiri keluarga & rakan terdekat sahaja. Pihak media yang hadir dilarang masuk ke dewan untuk membuat liputan.


Fattah Amin Keluarkan Buku Versi Bahasa Inggeris Pula

Jika tidak dipecahkan ruyung, manakan dapat sagunya – inilah pepatah yang sesuai dengan kejayaan Fattah Amin. Pepatah ini membawa maksud, jika tidak berusaha, manalah dapat hasilnya. Mujur Fattah Amin berusaha buat quote menarik ketika saat namanya tengah menjulang.

Jelas Fattah kepada Utusan Online, kejayaan bukunya yang laris terjual membuatkan dia mahu menerbitkan buku tersebut dalam versi bahasa Inggeris pula. Ya, anda baca benda betul, Fattah mahu keluarkan dalam versi bahasa Inggeris pula.

“Walaupun ada segelintir pihak yang tidak bersetuju terhadap buku berkenaan tetapi saya bersyukur ramai juga yang memberi sokongan atas niat murni saya ini dalam berkongsi impian dan harapan”

“Alhamdulillah, secara tidak langsung banyak pihak yang mendapat manfaat dan inspirasi dengan membaca buku ini dan mula melihat dari sudut yang positif sekali gus memberikan kesan yang baik kepada industri kreatif serta hiburan tanah air,” katanya.

Kata Fattah, cetakan pertama sahaja sebanyak lima ribu naskhah telah habis dijual sejak dilancarkan pada 12 Februari lalu dan kini pihaknya telah menempah cetakan kedua atas permintaan ramai.

Bagaimanapun keputusan untuk menerbitkan buku berkenaan dalam bahasa Inggeris masih lagi dalam pertimbangan dan keputusan akan diketahui tidak lama lagi. Ya Tuhan, seriuskah semua ini? (rtky/s)


Anak Kedua Buat Alif Satar Tak Cukup Tidur

Kehadiran cahaya mata kedua dalam keluarga kecil Alif Satar ternyata mengubah banyak perkara dan salah satunya membuatkan bapa ini tidak cukup tidur. Namun penyanyi ini menyifatkan perkara tersebut sebagai cabaran dalam kehidupan berkeluarga.

“Saya rasa seronok sangat bila dikurniakan dua anak perempuan. Tapi sejujurnya ia sangat mencabar. Tak cukup tidur adalah perkara biasa sehingga ada orang komen di Instagram bertanya mengapa eye bags saya kelihatan begitu ketara,” jelasnya kepada mStar Online.

Alif Satar dan isteri, Sha Dila Halid selamat menimang cahaya mata kedua mereka, Ariana Mecca ada 2 Februari lalu. Tambah Alif lagi, kehadiran Ariana juga membuatkan dirinya memahami situasi isteri dengan lebih baik.

“Saya faham situasi isteri yang sudah pasti penat dengan proses berpantang. Jadi saya akan bantu mana yang boleh termasuk sediakan susu untuk anak pertama. Ada kalanya saya juga akan masak makanan pantang untuk isteri,” katanya lagi.

Sweet bukan Alif Satar? Untungnya dapat suami macam Alif. Apa pun, semoga Alif berjaya mengharungi cabaran yang ditempuhinya kini. Lagi pun, anak anak sekejap saja sudah besar, luanglah masa sebaiknya bersama mereka. (rtky/s)


5 Sebab Greenwoods, Salak Perdana Tempat Yang Sempurna Untuk Seisi Keluarga

Apa azam anda untuk tahun 2017 ini? Jika anda sudah berkeluarga dan ingin mencari lokasi yang lebih selesa untuk tinggal bersama anak anak, Greenwoods Salak Perdana oleh Paramount Property yang terletak di Dengkil pastinya jawapan tepat yang anda cari selama ini.

Di Greenwoods, Salak Perdana, anda boleh menikmati kehidupan yang tenang dikelilingi alam semula jadi yang terbentang luas, taman yang menyegarkan serta keindahan alam yang menginspirasikan penglibatan dalam pelbagai aktiviti riadah.

Demi memupuk semangat kejiranan untuk membentuk satu komuniti yang harmoni, Paramount Property telah memperuntukkan sebahagian daripada 237 ekar Greenwoods untuk membina taman permainan interaktif, laluan pendakian, kebun kecil, kolam rekreasi, laman hijau trek jogging dan taman berbasikal.

Dengan kenderaan, residen di Greenwoods boleh menuju ke pusat bandar Kuala Lumpur melalui Maju Express Highway (ke MEX – 18minit dari Greenwoods). Lebuhraya Utama lain seperti ELITE Highway melalui laluan pertukaran baru yang dicadangkan di B29 (14minit), North-South Highway melalui B32 (15 minit), KLIA Expressway melalui B32 (16 minit) dan Jalan Kajang-Dengkil melalui B48 (16 minit).

Selain daripada lebuhraya utama, residen Greenwoods juga boleh menggunakan perkhidmatan ERL di stesen ERL Salak Tinggi yang menghubungkan Salak Tinggi dengan pusat bandar Kuala Lumpur dalam jangka masa 25-30 minit (Salak Tinggi – KL Sentral) dan Salak Tinggi ke KLIA cuma dalam masa 5 minit (Salak Tinggi – KLIA).

Ini adalah salah satu faktor yang paling penting ketika kita membuat keputusan untuk membeli rumah. Anda pasti tidak hendak mendengar bebelan isteri anda tentang kesulitan yang dihadapi untuk membeli barangan runcit ataupun menghantar dan menjemput anak dari sekolah.

Bagi anda yang mementingkan pelajaran anak-anak, anda tidak perlu risau kerana institusi pengajaran sedia ada di sekitar Greenwoods termasuk taska, sekolah rendah, sekolah menengah dan juga institusi pengajian tinggi.

Selain daripada pasaraya yang terdekat, Greenwoods juga mempunyai unit komersial tersendiri. Pada bulan Ogos lepas, Greenwoods telah melancarkan unit komersial pertama iaitu Greenwoods Belian yang mengandungi 47 unit Kedai Pejabat 2 Tingkat.

Greenwoods Belian yang terletak di pusat perbandaran Greenwoods ditetapkan untuk menjadi hub aktiviti dan kegiatan kepada residen Greenwoods dan juga residen dari perumahan jiran seperti Bandar Baru Salak Tinggi, Kota Warisan, Nilai dan sebagainya.

Lokasi Greenwoods adalah sangat strategik sekaligus hampir dengan pelbagai kemudahan yang ada di sini. Tak perlu lagi pergi jauh-jauh untuk selesaikan urusan anda.

Kebanyakan kia tak tahu tentang kepentingan status pemegangan tanah; sama ada hak milik kekal ataupun hak milik sementara. Bagi anda yang tak tahu, hak milik kekal adalah pemberimilikan tanah untuk selama-lamanya manakala hak milik sementara adalah pemberimilikan untuk satu tempoh yang tidak melebihi dari 99 tahun.

Apabila anda membeli rumah, biarpun rumah baru atau subsale, anda perlu semak status pemegangan tanah kerana ada rumah hak milik sementara dimana tempoh pegangan tanah adalah kurang daripada 99 tahun.

Di Greenwoods, anda tidak perlu risau kerana status pemegangan tanah adalah hak milik kekal berbanding dengan projek pembangunan lain di sekitar Greenwoods.

Alami ketenangan tanpa kesibukan di 96 Residences, projek perumahan pertama di Greenwoods yang mengandungi 96 unit rumah teres 2 tingkat dengan luas tanah 20’ x 70’ dan saiz binaan 2,040 kps. Setiap unit di 96 Residences mempunyai 4 bilik tidur dan bilik air tersendiri.

Dalam rumah kontemporari ini, ruang yang disediakan adalah mengikut rekaan yang praktikal untuk pelbagai kegunaan.

Dari ruang tamu yang luas ke bilik tidur yang selesa, dari bilik air moden ke dapur yang elegan, segala-galanya adalah direka dengan sempurna supaya anda tidak hanya memiliki sebuah rumah, tetapi satu kediaman yang harmoni untuk memenuhi impian anda.

Antara semua sebab-sebab yang disebut di atas, sebenarnya, sebab ini adalah yang paling penting. Pemilikan rumah di Greenwoods adalah amat mudah kerana Paramount Property memberi pakej yang amat menarik.

Dengan pakej yang ditawarkan, anda bukan sahaja tidak perlu membuat bayaran muka iaitu 10% daripada harga jualan, malah segala yuran guaman untuk perjanjian jual beli dan perjanjian pinjaman termasuk duti setem bagi pindahmilik hartanah adalah dibiayai oleh Paramount Property.

Erti kata lain, untuk memiliki rumah di Greenwoods, anda cuma perlu bayar RM3,000 (boleh dikembalikan) ketika membuat tempahan rumah. Harganya juga amat berpatutan iaitu bermula dari RM 490,000 selepas diskaun bumiputera.

Jujurnya, dengan nilai yang ditawarkan di Greenwoods Salak Perdana, pastinya ia mampu menarik minat anda dan pasangan demi membina masa depan keluarga yang lebih terjamin.

Jika anda berminat untuk mengetahui lebih lanjut tentang kediaman di Greenwoods Salak Perdana ini, bolehlah melawat www.paramountgreenwoods.my dan saksikan sendiri kelebihan yang anda boleh dapatkan di sini.


Scha al-Yahya Nafi Hamil Anak Kedua

Susulan gambar yang dimuat naik oleh Awal Ashaari semalam mengundang spekulasi mengatakan isteri pelakon itu, Scha al-Yahya hamil anak kedua, Scha tampil menafikan perkara berkenaan. Jelasnya mungkin jenis kain baldu yang dipakainya di dalam gambar tersebut tebal menyebabkan perutnya kelihatan sedikit besar seperti sedang hamil.

“Taklah. Secara logik pun, saya kini kerap bersenam secara intensif dengan jurulatih kecergasan. Tidak mungkin saya masih aktif bersenam sebegitu rupa kalau sedang hamil. Saya andaikan, orang beranggapan saya hamil kerana baju itu memang menampakkan saya sedikit besar dan kembang. Kita semua tahu, kain baldu memang tebal”

“Ia benda yang baik. Kalau betul saya hamil, kenapa perlu dinafikan. Semua orang juga tahu, sebelum ini saya berusaha dan mencuba agak lama untuk mendapatkan Lara. Jadi, jelas peminat mahu saya hamil anak kedua pula. Ia juga seperti doa dan saya bersyukur kerana ada yang terus mendoakan buat saya,” katanya kepada Berita Harian Online.

Bagaimanapun Scha menganggap dakwaan orang ramai yang menyangka dirinya hamil adalah satu doa dari peminat seperti mana sebelum ini juga pasangan itu menunggu agak lama menantikan kehadiran Lara Alana. Terdahulu gambar yang dimuat naik Awal di Instagram mula dibanjiri dengan ucapan tahniah kerana menyangka Scha telah hamil lagi. (rtky/w)


"Saya Tidak Mahu Kongsi Apa-Apa Lagi"

Diharap Neelofa akan terus tabah dengan pelbagai kontroversi melandanya kebelakangan ini. Sudahlah gosip cinta bersama Fattah Amin masih bertebaran kini Neelofa diasak pulak dengan kontroversi bercinta dengan kerabat diraja. Malah menurut sumber, mereka juga dikatakan telah pergi bercuti bersama baru-baru ini. Pun begitu Neelofa enggan memberikan komen.

“Kalau boleh saya sudah tidak mahu ulas apa-apa lagi soalan yang berkaitan dengan kisah peribadi saya. Cukuplah rasanya kerana sebelum ini sudah terlalu banyak kenyataan yang saya telah berikan kepada umum. Saya tidak mahu kongsi apa-apa lagi”

Sementara itu berbalik kepada kisah Fattah, ada mendakwa Neelofa menolak tawaran berlakon bersama dengan jejaka itu kerana kisah mereka terdahulu. Bagaimanapun, dalam laporan lain pula, bukan Neelofa yang menolak tawaran untuk bergandingan sebaliknya Fattah sendiri.

“Saya dan Fattah masih berkawan. Kadang-kadang saya ada menghubunginya dan bertanya khabar. Jadi, tidak timbul isu saya enggan digandingkan dengannya. Saya memang memang mahukan watak yang ditawarkan itu, tetapi atas beberapa sebab yang perlu diambil kira dan tidak dapat dielakkan, saya terpaksa melupakannya,” jelasnya kepada Harian Metro.

Apapun hanya Neelofa yang mengetahui segala apa yang berlaku disebalik kehidupan beliau. Hendak dimarah pun tidak boleh kerana memang lumrah selebriti jika ramai yang menyibuk ingin tahu hal peribadi mereka. Namun mungkin ada sebabnya Neelofa enggan terlalu bercerita, doakan yang terbaik sahaja buat pelakon kesayangan kita ini. (rtky/w)


"Peminat Tawar Diri Jadi Isteri Kedua"

Siapa yang tak kenal dengan pelakon popular Indonesia, Fedi Nuril. Sebelum ini, nama Fedi mula menjadi sebutan ramai selepas membintangi filem Ayat-Ayat Cinta.

Bukan itu saja, Fedi Nuril juga sangat sinonim dengan watak suami yang mempunyai dua isteri. Tapi menurutnya ia hanya dalam filem sahaja dan tidak sesekali akan terjadi dalam hidupnya.

“Saya sendiri tahu sangat sukar jika menjadi suami yang mempunyai dua isteri. Susah untuk bersikap adil dan ikhlas mencintai.”

Disebabkan sering mendapat watak suami beristeri dua, Fedi tidak dapat lari dari peminat yang pernah menawarkan diri untuk menjadi isteri keduanya.

“Ada saja peminat yang mahu menawarkan diri menjadi isteri kedua. Tapi belum lagi sampai tahap serius sehingga muncul di depan rumah.

Jika perkara tersebut terjadi, saya pun akan lari,” ujarnya ketika ditemui selepas tayangan perdana Surga Yang Tak Dirindukan 2, malam semalam.


Raline Shah Perjelas Isu Rapat Dengan Kerabat Johor

Orangnya tinggi lampai dan memang cantik orangnya. Wajahnya sentiasa menghiasi di kaca televisyen sebagai model iklan.

Selalunya orang cantik ni akan digosipkan dengan kerabat diraja. Ada sumber memberitahu bahawa Raline Shah dikatakan rapat dengan keluarga kerabat Johor dan sebelum ini juga pernah ada hubungan istimewa dengan salah seorang kerabat.

Raline menjelaskan, walaupun dilahirkan di Jakarta, dia sebenarnya mempunyai keluarga dan ramai kawan-kawan di Malaysia. Dia ke Malaysia 2 kali sebulan melawat neneknya yang menetap di Johor.

Menurut Raline lagi, dia mengakui rapat dengan keluarga kerabat Johor memandangkan ayahnya sangat rapat dengan Sultan Johor, Sultan Ibrahim Ismail.

“Ayah saya rapat dengan Sultan Johor sekarang. Mereka selalu pergi menyelam bersama-sama di Johor. Saya mengenali kerabat Johor sejak dari kecil lagi. Nama adik saya diberi oleh Sultan Johor sendiri.”

Tambahnya lagi, TMJ (Tunku Ismail Sultan Ibrahim) adalah kawan baik saya sejak dulu lagi sehinggalah sekarang walaupun beliau sudah berkahwin.

“Saya dan TMJ kawan baik sejak dari kecil. Kami membesar bersama. Saya sangat gembira beliau sudah berkahwin dan mempunyai anak. Kami masih lagi
berhubung dan saya juga menjemput beliau untuk menghadiri tayangan perdana Surga Yang Tak Dirindukan 2,” ujarnya dalam sidang media tayangan perdana Surga Yang Tak Dirindukan di Pavilion petang tadi.

Jelasnya lagi, dia dengan TMJ hanya berkawan rapat dan tidak pernah ada hubungan lebih dari kawan seperti yang pernah diwar-warkan sebelum ini. (rtky/fr)


Awal Ashaari, Scha al-Yahya Bakal Timang Anak Kedua?

Terkejut juga bila tengok gambar baru yang dimuat naik di akaun Instagram Awal Ashaari semalam bersama isteri, Scha al-Yahya. Walaupun tidak menyatakan sebarang kenyataan pasti pada gambar tersebut, namun ramai berpendapat pasangan itu bakal menimang bayi kedua.

Menerusi gambar terbabit, Awal telah memuat naik gambar bersama Scha ketika menghadiri sebuah acara hiburan. Namun apa yang menarik perhatian ramai adalah keadaan perut Scha yang agak memboyot ke depan seolah-olah sedang hamil. Tidak pasti berita ini benar atau tidak namun akaun pelakon itu sudah dihujani dengan ucapan tahniah dari peminat.

Apapun sehingga kini Awal dan Scha masih tidak memberikan sebarang kenyataan mengenai gosip yang tersebar ini. Jika benar berita ini, pasti ramai yang tidak sabar menantikan cahaya mata kedua dari pasangan ini. Lepas ini bolehlah Lara bermain dengan adiknya pula. (rtky/w)


"Uqasha Senrose Punya Peribadi Yang Tersendiri"

Umum mengetahui Fathia Latiff dan Uqasha Senrose memang bersahabat baik. Malah dalam akaun Instagram masing-masing juga banyak gambar mereka meluangkan masa bersama. Namun ada pihak seolah tidak senang melihat hubungan mereka hingga ada yang risau Fathia bakal mengikut jejak langkah Uqasha untuk membuka hijabnya.

“Bagi saya, biarlah saya menjadi diri sendiri dan tidak perlu mengikut sesiapa pun. Saya cuma ingin belajar dan mencontohi kebaikan orang lain. Kadang-kadang, saya sendiri rasa mahu mencontohi kebaikan yang dilakukan oleh Uqasha”

“Saya merupakan sahabatnya, saya tahu dia seorang yang mempunyai kelebihan tersendiri. Dia juga mempunyai peribadi yang baik dan seorang sahabat yang menyenangkan. Orang luar sahaja yang tidak tahu,” katanya kepada portal Astro Gempak.

Dakwaan itu berikutan ramai yang mengkritik cara pelakon ini mengenakan hijab yang kadang-kala seperti tidak bersesuaian dengan imej muslimah yang dibawanya kini. Pun begitu, Fathia tidak cepat melatah dan menerima segala kritikan peminat kerana baginya hijrah itu perlu dilakukan secara perlahan supaya tidak timbul rasa memberontak.

Terdahulu, dunia hiburan dikejutkan dengan berita Uqasha yang nekad untuk membuka hijab dan kembali kepada imejnya yang dahulu kerana rasa memberontak yang hadir didalam dirinya. Keputusan itu sekaligus mengundang kecaman peminat sehingga persahabatan diantara beliau dan Fathia dihakimi peminat yang risau Fathia akan terpengaruh. (rtky/w)


4 Sebab Ramai Berebut Nak Dapatkan PUMA IGNITE Limitless

Baru tengok sekali pandang, terus jatuh hati. Memang mengundang betul kasut dalam kategri sneaker terbaru keluaran PUMA ini iaitu IGNITE Limitless. Apa yang menarik dengan IGNITE ini adalah kerana ia mempunyai ciri ciri terbaik kasut larian dan juga kombinasi streetwear moden.

Nak tahu apa lagi sebab ramai yang ternantikan PUMA IGNITE Limitless ini, jom baca sambil jamu mata dengan gambar gambar yang ada.

Bukan sahaja mementingkan rekaan yang seiring dengan perkembangan streetwear, keselesaan merupakan perkara utama dalam penghasilan PUMA IGNITE Limitless. Jika tak selesa, kenapa ramai yang tak sabar sabar nak dapatkannya?

Pilihan warna yang menarik pastinya menjadi aspek utama bagi anda. Barulah terserlah identiti masing masing bukan?

PUMA IGNITE Limitless hadir dengan harga RM599 – harga yang sangat mampu milik bagi penggila sneaker. Malah orang di laman sosial sendiri dah tak sabar sabar untuk dapatkan koleksi terbaru PUMA ini!

Kami senaraikan beberapa lokasi yang anda boleh dapatkan PUMA IGNITE Limitless ini. Untuk tambah potensi anda nak dapatkan kasut ini, minta rakan rakan tinjau dulu mana mana store yang tersenarai di bawah:

KL & Selangor: Pavilion, KLCC, NU Sentral, The Gardens, Bangsar, One Utama, Sunway Pyramid, Original Classic (Setia City Mall, Putra Mall dan Royal Sporting House (Stadium Pavilion, Stadium Pavilion & 1 Utama)
Melaka: AEON Bandaraya Melaka
Pulau Pinang: Gurney Paragon, Queensbay, Life Habitat S/B (Prai)
Johor: Komtar JBCC
Negeri Sembilan: Palm Mall
Sarawak: LEA Sports (CityOne Megamall Kuching, Sarawak Plaza)

Selain itu, ia juga boleh didapatkan di 15 rangkaian terpilih Al-Ikhsan, Genting, serta di Jade Eservices Malaysia Sdn Bhd, Sunlight & M Corporate.

Jadi bagi anda yang ingin mendapatkan PUMA IGNITE Limitless, jangan lepaskan peluang ini atau follow rapat rapat Facebook PUMA Malaysia sebab sebarang update terkini tentang PUMA akan diberitahu di sana terlebih dahulu.

Apa pun, semoga anda berpeluang untuk memiliki sepasang kasut ini kerana melihatkan reaksi orang ramai di Facebook, jika anda lambat memang tak merasalah jawabnya nak beli. Nah, kami belanja beberapa lagi gambar untuk anda.


"Kampung Lebih Selesa Daripada KL"

Selamat melahirkan seorang bayi lelaki sejak dua minggu lalu, Shahrol Shiro dan isteri telah pun mempunyai perancangan untuk anak mereka. Disebabkan pasangan ini berasal dari Kluang, Johor, Shahrol berhasrat untuk membesarkan anak mereka di kampung mereka.

“Saya dan isteri berasal dari sini dan selepas berkahwin kami memang tinggal di sini (Kluang). Rumah ibu saya dan mertua hanya 10 kilometer saja jaraknya. Saya juga bercadang untuk membesarkan bayi kami di kampung kerana lebih selesa menetap di kampung berbanding Kuala Lumpur,” katanya kepada Astro Gempak mengenai perancangan anaknya.

Sementara itu, Shahrol turut mendedahkan nama bayi comel mereka itu menerusi laman Instagram. Pasangan ini sepakat memilih nama Iskandar Rizqi selepas dua minggu bayi tersebut dilahirkan. Dalam perkongsian itu, isteri Shahrol, Anna Dalisha turut berterima kasih kepada suaminya kerana berada sepanjang masa disisinya ketika proses bersalin.

Untuk pengetahuan, bayi pasangan ini telah dilahirkan pra matang ketika kandungan berusia 35 minggu dan dengan berat hanya 2.1 kilogram. Bagaimanapun bayi mereka dilahirkan secara normal di Hospital Enche Besar Hajjah Kalsom, Kluang. Bayi ini merupakan bayi kedua buat Shahrol, hasil dari perkahwinan terdahulu dan bayi pertama buat isterinya. (rtky/w)


Nazim Othman Nafi Rumah Tangga Berantakan

Tidak mudah melatah dengan khabar angin yang berlalu pergi, Nazim Othman menafikan bahawa rumahtangganya kini sedang bergolak dan melalui Harian Metro juga pelakon ini menjelaskan bahawa dia tidak suka berkongsi kisah peribadi.

“Terima kasih kepada yang bertanya, itu menunjukkan mereka masih mengambil berat tentang kami. Saya terima semuanya dari perspektif positif. Untuk pengetahuan semua, kami baik-baik saja”

“Dari dahulu lagi saya memang tak suka berkongsi kisah peribadi. Malah selepas berkahwin pun prinsip saya masih sama. Berkenaan gosip itu, tak ada apa yang perlu diceritakan lebih lanjut,” jelasnya.

Melalui kenyataannya ini harapnya dapat menjawab persoalan peminat yang mungkin tertanya tanya mengenai perkara yang terjadi kepada pasangan ini. Pastinya Nazim dan juga Bella Dally sudah cukup matang membawa diri sebagai suami isteri dan juga selebriti. (rtky/s)


Jihan Muse Nafi Tanggung Suami

Baru-baru ini terdengar khabar berita mengatakan pelawak dan pelakon Jihan Muse menanggung suaminya, Ungku Hariz Faizal. Bagaimanapun Jihan yang ditemui di majlis sidang media Jihan Show, menafikan perkara tersebut.

“Saya tak rasa seperti itu, sebab sampai sekarang sudah kahwin tidak ada apa-apa pun. Duit saya, duit sayalah. Nafkah tidak ada masalah apa yang patut dia bagi, Alhamdulillah dia mampu. Setakat Ku Hariz nak membela Jihan Muse mampu zahir dan batin, ” katanya yang ditemui pada petang kelmarin.

Jihan turut tidak bersetuju apabila orang berkata sedemikian terhadapnya. Namun dia menghormati setiap pandangan masyarakat terhadap dirinya.

“Saya tak setuju orang cakap begitu, tapi saya tak salahkan juga mereka. Terpulang pada pandangan masing-masing janji kita laki bini tahu, apa yang kita nak dapat,” katanya kepada Rotikaya.

Dalam pada itu, Jihan turut menjelaskan bahawa dia bukanlah seorang penggemar barangan mewah, dan sekiranya dia mahu memiliki akan barangan tersebut dia akan berusaha sendiri untuk mendapatkannya.

“Saya bukan high maintenance dan luxury. Kalau saya nak benda mahal ke apa, saya ada duit. Kita pakai duit kita, dan kenapa nak susahkan suami,” tambahnya lagi. (rtky/h)


"Saya Memang Rapat Dengan Keluarga, Tiada Apa Yang Salah"

Hanya kerana dilihat mesra dengan adik lelakinya, pelakon Ruhainies tidak dapat lari daripada menjadi mangsa kecaman dan cemuhan warga laman Twitter yang tidak senang dengan perkara tersebut. Ikatan kekeluargaan yang rapat bagaimanapun disalaherti oleh segelintir masyarakat.

“Bagi saya video yang dimuat naik itu tak ada apa yang salah. Semua yang mengenali saya tahu saya memang rapat dengan keluarga. Namun, apabila ada yang berpandangan negatif, bagi saya ia memang tak patut”

“Apatah lagi hingga mengeluarkan kenyataan yang tak sepatutnya seperti sumbang mahram. Kalau betul tak sukakan saya, lebih baik diam. Video itu tak ada kena mengena dengan mana-mana pihak pun,” jelasnya kepada Harian Metro.

Tambah Ruahinies lagi, adiknya yang berusia 16 tahun itu tidak ambil kisah mengenai perkara berkenaan selain menyatakan status dirinya sebagai selebriti membuatkan setiap perilakunya dinilai oleh masyarakat. (rtky/s)


Neelofa Hanya Mahu Jadi Kawan Fattah Amin

Ketika ini sedang bertiup kencang mengenai drama terbaru Michael Ang sepatutnya menggandingkan semula Neelofa dan juga Fattah Amin, bagaimanapun akhirnya perkara tersebut tidak menjadi kenyataan. Berikutan itu, ia membuatkan peminat tertanya tanya apakah kesudahan kisah di antara dua insan ini.

Namun menerusi satu muatnaik status di Twitter, Neelofa bagaikan memberi bayangan tentang status hubungan mereka. Mungkin ada yang kisah atau mungkin ada yang annoying dengan kisah mereka yang tidak habis habis di laman sosial tetapi realitinya anda sedang membaca Rotikaya – gosip selebriti tanah air di hujung jari anda.

Berkenaan dengan muatnaik status di Twitter tersebut, pelbagai reaksi yang dinyatakan oleh peminat dan juga pengguna laman sosial yang lain. Jika difikirkan, Neelofa hanya menjawab soalan yang sama kepada peminat. Peminat sekalian, jangan taksub sangat please.

Apa pun, kisah Neelofa dan Fattah ini merupakan satu berita penting kerana mungkin juga akan ada kejutan oleh mereka pada masa hadapan, manalah kita tahu, bukan? Buat Fattah Amin, ini bukan wanita terakhir buat anda. Bangunlah menuju kejayaan. (rtky/s)


Rumah Tangga Nazim Othman, Bella Dally Bergolak?

Bunyinya macam serius juga khabar berita hasil dari penyelidikan ahli forum CARI mengenai apa yang terjadi di antara Nazim Othman dan juga Bella Dally. Ini kerana wujud dakwaan bahawa Bella ada memadam gambar mereka bersama di laman Instagram.

Malah perkongsian gambar di Instagram Bella juga adalah lebih banyak bersendirian, sedikit berbeza dengan kebanyakan rakan selebriti lain yang pastinya akan berkongsi detik manis bersama di laman sosial tersebut. Malah khabarnya gambar mereka ketika berbulan madu di Bali juga turut dipadam.

Walaupun begitu, belum ada kenyataan rasmi daripada pasangan ini. Di atas dasar minat dan peka terhadap perkembangan selebriti ini, tidak mustahil ramai juga peminat turut tertanya perkara yang sama selain menantikan gambar mereka berdua di laman sosial.

“Dia ‘hero’ saya kerana sangat bertoleransi. Pengorbanan dan kesetiaannya buat saya yakin dia jodoh saya. Bella gadis yang sangat istimewa, dia sahaja boleh faham dan tahan dengan saya”

“Lebih terharu apabila dia sentiasa ada di saat susah senang termasuk ketika saya terlantar di hospital,” katanya kepada Harian Metro ketika selesai majlis perkahwinan mereka pada September tahun lalu (2016).

Pastinya pasangan ini mempunyai jawapan tersendiri dan peminat pastinya akan turut gembira untuk melihat mereka bahagia hingga ke akhir hayat. Apa pun, semoga semuanya baik baik belaka hendaknya. (rtky/s)


Fathia Latiff Terima Kritikan Pemakaian Tudung Tak Sesuai

Antara selebriti yang masih baru mengenakan hijab, Fathia Latiff akur dengan kritikan peminat mengenai cara pemakaian tudungnya yang kadang kala tidak bersesuaian. Malah katanya, beliau menghormati segala kritikan yang dilemparkan kerana dirinya juga masih dalam proses belajar untuk mengenal pasti fesyen yang selesa untuk digayakan.

“Saya tidak marah dengan mereka yang mengkritik mengenai cara saya mengenakan tudung. Saya akui pada awalnya ketika mengenakan tudung saya begitu ekstrem. Ketika itu saya berfikiran perlu menjaga setiap perkara dalam pemakaian. Saya yang tanam imej itu dalam fikiran mereka”

“Bagaimanapun bila saya faham Islam itu mudah, akhirnya apa yang penting kini adalah perubahan yang datang secara perlahan-lahan. Sekali gus memastikan diri saya benar- benar selesa dahulu. Saya tidak mahu dikemudian hari ada perasaan memberontak dalam diri, itu yang cuba saya elakkan,” katanya kepada Utusan Online.

Bagaimanapun, Fathia akui pada awal penghijarahannya dulu, beliau terlalu menjaga adab pemakaian untuk tampil sebagai muslimah sempurna sehingga menyebabkan jiwanya memberontak. Dengan itu, Fathia tidak mahu penghijrahannya dibuat secara terburu-buru.

Bak kata orang hijrah itu memang mudah tetapi istiqamah itu yang payah. Semoga Fathia terus berusaha istiqamah dan kuatkan iman untuk menjadi muslimah yang lebih baik. Biarlah hijrah itu perlahan tetapi sekurang-kurangnya ianya kekal buat selamanya. (rtky/w)


Siti Sarah, Shuib Sepahtu Tetap Bersanding

Baru sahaja dibenarkan keluar dari hospital baru baru ini, nampaknya pelakon dan pelawak Shuib Sepahtu tetap dengan pendiriannya untuk bersanding bersama isterinya, Siti Sarah sempena 6 tahun perkahwinan mereka.

“Shuib sudah dibenarkan keluar semalam, Alhamdulillah kesihatannya semakin baik. Majlis yang dirancang Ahad ini akan diteruskan. Saya harap semuanya baik-baik sahajalah. Sebenarnya kalau tidak jadi atau terpaksa dibatalkan pun saya tidak kisah”

“Kesihatan suami itu lebih utama tetapi setakat ini, majlis tetap akan diteruskan,” katanya kepada Utusan Online. Bagaimanapun, jika dilihatkan pada kerja keras Shuib dalam merealisasikan majlis persandingan mereka, tiada lelaki yang mahu majlis seindah ini dibatalkan.

Shuib baru baru ini dimasukkan ke Unit Rawatan Rapi (ICU) kerana tekanan darah rendah. Apa pun, semoga majlis persandingan buat kali pertama buat pasangan ini akan berjalan lancar dan dipermudahkan segala urusan.


Uqasha Senrose Tak Kisah Dikritik Demi Dunia Seni

Seringkali dikritik di laman sosial, Uqasha Senrose bagaimanapun mempunyai kekuatan tersendiri dalam menghadapi perkara sedemikian malah tetap berpegang dengan niatnya menceburi bidang seni adalah di atas minat yang mendalam.

“Saya terima apa saja kritikan daripada orang kerana ia keputusan saya dan tidak dipaksa sesiapa pun. Saya sendiri tak pernah minta dikaitkan dengan kontroversi kerana semuanya datang dengan sendiri tanpa dapat dikawal. Tanyalah mana-mana artis pun, siapa yang mahu dikaitkan dengan kontroversi dan menjejaskan nama baik?“ katanya.

Malah menurut Uqasha lagi, di sebalik semua kontroversi yang melanda, dia bersyukur kerana masih dikurniakan keluarga yang tidak putus putus memberi sokongan.

“Selepas isu buka tudung, saya mengambil keputusan untuk berehat seketika dan menghabiskan masa dengan keluarga di rumah. Saya menceburi bidang seni kerana minat yang mendalam dan segala kritikan orang tidak sedikit pun mematahkan semangat untuk terus berlakon. Sebagai pelakon, misi dan visi saya dalam bidang seni untuk dikenali dengan bakat yang dipertaruhkan, bukannya kontroversi,” katanya kepada Harian Metro. (rtky/s)


Aliff Aziz, Isteri Teruja Hamil Anak Pertama

Tahniah diucapkan kepada pasangan Aliff Aziz dan Bella Astillah yang bakal bergelar ibu bapa tidak lama lagi apabila Bella disahkan hamil anak pertama mereka. Masih terkejut dengan berita terbabit, Aliff memaklumkan kini usia kehamilan anak sulungnya itu sudah memasuki 16 minggu.

“Kami tidak merancang bila masa sesuai untuk mendapatkan anak dan berita kehamilan ini memang satu kejutan. Alhamdulillah kami bersyukur dan gembira kerana cahaya mata ini akan menguatkan lagi kasih sayang di antara kami selain anak adalah pembawa rezeki”

“Selain daripada alahan, pada awal kehamilannya Bella agak sensitif sikit mungkin kerana masih ingin membiasakan diri kerana ia adalah pengalaman pertamanya. Alhamdulillah kini keadaannya lebih baik dan morning sickness pun sudah tiada lagi,” katanya kepada m Star Online.

Mendirikan rumah tangga pada awal September tahun lalu, pasangan ini akhirnya dikurniakan cahaya mata pertama yang dijangka lahir pada bulan Julai depan. Semoga dengan kelahiran bayi pertama ini akan menambahkan lagi kebahagiaan dan keceriaan dalam rumah tangga Aliff dan Bella. Semoga segalanya dipermudahkan hingga ke proses bersalin. (rtky/w)